Wikiloc | Ruta Monte Perdido i Punta de las Olas per Balcón de Pineta, Lagos de Marmorés i Helado, Faja de las Olas i Collado de Añisclo\nMonte Perdido i Punta de las Olas per Balcón de Pineta, Lagos de Marmorés i Helado, Faja de las Olas i Collado de Añisclo\n60.276 392 9867\nTemps 11 hores 45 minuts\nVista 1989 vegades, descarregada 110 vegades\nEspectacular ruta sortint des del fons de la Vall de Pineta en la que pujarem pel fressat Camí de Marmorés passant a prop de la Cascada del Cinca i enfilant-nos pel Circ de Pineta fins arribar al Balcón de Pineta, on ens desviarem a veure el bonic Lago de Marmorés. Continuarem pujant per una xemeneia d’uns 30metres (IIº-IIº+) i el Glaciar de Monte Perdido fins guanyar el Coll del Cilindro, des d’on baixarem un xic fins el Lago Helado i remuntarem la costeruda Escupidera fins coronar el tercer cim més alt del Pirineu, el Monte Perdido (3355m), gran mirador de la contrada. Per tancar la gran volta davallarem per la carena Est del Monte Perdido, travessarem la glacera entre els Pics de Añisclo i Baudrimont i coronarem la Punta de las Olas (3022m) fins conectar amb el fressat sender del GR, que fent pas per la Faja de las Olas, alguns trams equipats i la Punta d’a Braile (2501m) ens portarà al Collado de Añisclo, inici de la costeruda davallada final passant per les Fayetas i algún tram equipat més que ens deixarà en el punt d’inici.\n***RECORREGUT: Aparcament de Pradera de Pineta / Espai d’Esquí Nórdic del Valle de Pineta-Font d’Esquinarasnos-El Felqueral-Font / Abeurador-Vista Cascada del Cinca-El Cantal-Circ de Pineta-Balcón de Pineta-Lago de Marmorés-Xemeneia de Marmorés-Glacera de Monte Perdido-Coll del Cilindro-Llago Helado-La Escupidera-Monte Perdido (3355m)-Carena Est del Monte Perdido-Coll del Monte Perdido-Glacera entre els Pics de Añisclo i Baudrimont-Punta de las Olas (3022m)-Faja de las Olas-Coll dels Maquis-Punta d’a Braile (2501m)-Collada d’Añisclo-Les Fayetas-Prop del Refugi de Pineta-Aparcament de Pradera de Pineta / Espai d’Esquí Nórdic del Valle de Pineta.\n***RESSENYA: Ruta feta el 12-07-2019. Arribats al poble de Bielsa seguim una carretera cap a “Valle de Pineta” fins al seu final en Pradera de Pineta, on trobem l’aparcament de l’Espai d’Esquí Nórdic del Valle de Pineta (també hi han plafons informatius, indicadors i taules de picnic). Al costat d’unes casetes-refugis prenem una pista-camí cap a “Llanos de la Larri” que surt a l’O i de seguida s’endinsa per una bonica fageda. Més endavant el camí-pista surt a terreny més obert i tomba al NO gairebé de pla tot dirigint-se cap a les cascades del Circo de Pineta, que veiem encara llunyanes. Poc desprès passem per la Font d’Esquinarasnos (a dia d’avui raja), tot seguit travessem el cabalós riu Cinca per un pont i seguidament seguim el camí una mica més tot agafant ràpidament tendéncia a l’E fins trobar ben aviat un indicador que ens convida a agafar un sender a l’esquerra per anar al “Balcón de Pineta”. El sender s’enfila fent llaçades tot endintsant-se en la fageda i agafant tendència al NO fins sortir poc més amunt al Ferqueral, punt on deixem enrere el bosc i seguim al NO per una zona oberta coberta de falgueres des d’on gaudim de bones vistes sobre el circ cap al que anem i sobre la Cascada del Cinca. Arribats a una cruïlla senyalitzada seguim pel sender que portem (NO), que aviat ens fa passar per una font-abeurador (a dia d’avui raja ben fresca) i, tot seguit, arribem a una nova cruïlla senyalitzada: deixem a l’esquerra l’accès al peu de la Cascada del Cinca i la Faja Tormosa i seguim el sender que surt recte (O/NO, fites) cap al “Balcón de Pineta” tot apropant-nos cap a les parets del Circo de Pineta. A prop de la primera cascada del Circo de Pineta el sender (fites) es comença a enfilar fent llaçades per terrasses rocoses (en aquesta part baixa del Circo de Pineta la senyal del GPS es perd i rebota) fins arribar a una nova cruïlla senyalitzada: prenem el sender de l’esquerra cap al “Balcón de Pineta”, que continua pujant fortet i sostingut amb una tendència a avançar a l’O i dibuixant llaçades que ens porten a guanyar les raconades de l’abrupte circ facilment. Més amunt (alrededor de la cota 2030m) travessem un barranc que porta aigua i seguim pujant fins arribar a la zona del Cantal, on el sender continua pujant per una lleixa rocosa i desprès continua pujant fent llaçades fins travessar un altre torrent que porta aigua, passat el qual el sender s’enfila de valent pel vessant esquerra d’aquest torrent fins acabar arribant al Balcón de Pineta, que com el seu nom indica és una balconada oberta que domina la Vall de Pineta. A partir d’aquí seguim un sender (fites) que surt planejant a l’O i aviat travessa un “mar” de grans blocs, desprès el corriol tomba al NO/N i el seguim fins arribar a una balconada des d’on podem veure (i gaudir) de la vista sobre el Lago de Marmorés, on si ens fixem bé també veurem un refugi encastat en una marcada bretxa entre els Pics de Tucarroya i Pineta, és el Refugi de Tucaroya (lliure). Vist el llac desfem un breu tram de camí i, abans d’arribar de nou al “mar” de blocs abans esmentat, prenem una senda (fites) que se’n va a l’O passant al costat de diverssos vivacs-paravents i ens porta a travessar l’encara incipient riu Cinca. Travessat el riu anem al SO (fites) primer planejant pero aviat començem a pujar per una senda que s’enfila per una mena de llom de pedra petita fins arribar gairebé als peus de parets quasi verticals. Aquí la senda (fites) tomba a l’esquerra (SE) fent un flanqueig ascendent que aviat ens porta als peus d’una marcada canal-xemeneia, força dreta i vertical i que enfilem grimpant (IIº-IIº+), amb bons agafadors. La canal-xemeneia fa uns 25-30 metres, els primers 10-15metres són els més “complicats”, desprès és més assequible (aquesta canal-xemeneia està ben equipada per passar una corda i poguer baixar-la rapel·lant). Passada la xemeneia pugem una mica més tot recolçant alguna mà i de seguida arribem a la part baixa del Glaciar de Monte Perdido (alrededor de la cota 2790m), on em poso els grampons i començo a pujar amb tendéncia al SO/O fent una diagonal ascendent cap a l’evident coll que s’intueix en aquella direcció. Arribats a sota i en linia recta del Coll del Cilindre s’acaba la neu i pugem fort per una senda (S, fites) sinuosa i relliscosa que ens porta a guanyar el Coll del Cilindro, que forma un espectacular tall sobre el Cilindro de Marmorés. Travessem el coll i davallem a l’altre banda per un corriol (S, fites) tot fent alguna fàcil desgrimpada i desprès tombant a la dreta (O) per una lleixa fins un punt on fem una altre curta desgrimpada seguit d’una baixada per pedreres al SE que ens acaba deixant en el bonic Lago Helado. Des d’aquest punt conectem amb la ruta habitual d’accès al Monte Perdido que puja per Goriz, un corriol que des del Lago Helado puja al SE fent un traçat directe, primer per un llom rocós i desprès per la famosa Escupidera, on la senda s’enfila per una mena de tartera molt erosionada i relliscosa que finalitza en un coll. Des del coll girem a la dreta (S) i acabem de pujar apenes una miqueta més fins coronar el cim del Monte Perdido (3355m), on no cal dir que gaudim d’una excel·lent vista de 360º i on trobem un vértex geodèsic i un parell de vivacs-paravent on aprofito per menjar-me l’entrepà de truita a la francesa. Baixem del cim per una senda intermitent (fites) que ressegueix la fàcil i ample carena que es despenja a l’E, més endavant la senda regira cap a la dreta i, desprès d’una curta desgrimpada (Iº+) amb bons agafadors arribem al marcat Coll del Monte Perdido. Aquí em torno a posar els grampons i davallem (SE) pel bell mig d’una coma que queda tancada pels cims del Baudrimont (esquerra) i el Soum de Ramond (dreta), val a dir que a dia d’avui e baixat amb neu tot just fins al final d’aquesta coma, on trobem un estanyol que queda entaforat entre parets. Arribats a aquest estanyol anem cap a la paret de la dreta (S), on veiem una mena de “fractura-corredor-canal” per la que enfilem grimpant, els primers metres (3-4m) força vertical (IIº) pero desprès amb una grimpada molt més assequible (Iº) que aviat ens deixa en una zona ample i planera plena de blocs, des d’on pugem un xic més al S fins arribar a una collada poc marcada des d’on veiem el Baudrimont a l’esquerra i molt aprop (el tenim apenes a uns 50-60m de denivell). Des d’aquest punt anem al S (fites) per terreny obert ple de blocs i de seguida davallem un xic fins un collet previ a la suau carena que ens portarà a la Punta de las Olas, que ja veiem davant nostre. Enfilem aquesta carena (SE/S, fites) pel fil passant a tocar d’un vivac-paravent i desprès pujant apenes uns metres per terreny més descompost fins arribar ben aviat al cim de la Punta de las Olas (3022m), coronat per una fita cimera i des d’on gaudim d’una molt bona vista, sobretot cap als cims culminants del Pre-Pirineu aragonès i sobre la gran esquerda que forma el Cañon de Añisclo. Davallem per un corriol (S, fites) que es despenja per la carena S del cim, desprès la senda (fites) deixa el fil carener, regira cap a la dreta (S/SO, fites) i continua davallant per terreny més pedregós-tarterós de pedra petita que gairebé no rellisca. Més avall, quan la senda es dilueix una mica, seguim davallant una mica més fins arribar a un tall vertical des d’on veiem avall el fressat sender del GR, que va travessant la Faja de las Olas. Aquí cal tombar a l’E/SE caminant a prop d’aquest tall-estimball per terreny obert on podem escollir per on anar fins trobar unes fites que marquen una fàcil canal per la que davallem gairebé sense recolçar ni una mà fins conectar amb el fressat sender per on transiten els senyals GR, que ja seguirem fins al final. Encetem el tram del GR tot recorrent la Faja de las Olas, primer al NE i desprès pujant lleugerament al N, sempre gaudint de bones vistes i flanquejant parets verticals fins arribar a una petita canal equipada amb cadenes (la primera cadena potser innecessària pero la segona cadena va molt bé). Passada aquesta canal el sender (senyals GR) continua un xic més al N i ben aviat cal davallar per unes plaques força llisses on trobem cables tipus sirga per ajudar-nos sobretot a no relliscar. Passat aquest tram el sender (senyals GR) tomba a l’E/NE i fa un traçat un xic irregular fent lleugers puja-baixa i travessant diverssos torrents fins arribar a terreny més obert on guanyem la línia carenera. El sender (E/SE, senyals GR) ressegueix aquesta carena pel fil tot planejant fins arribar de seguida a la Collada dels Maquis, des d’on el sender puja un xic passant molt a prop de la Punta d’a Braile, a la que ens desviem apenes uns metres a l’esquerra fins coronar-la (2501m). Des d’aquest modest cim podem veure lo que ens queda per baixar a la Vall de Pineta… Des del cim reprenem tot seguit el sender del GR i inmediatament arribem al marcat Collado de Añisclo, el travessem i encetem la baixada cap al fons de la vall per un sender fressat que va dibuixant llaçades i ziga-zagues per un costerut vessant amb trams força pedregossos. Més avall el sender (senyals GR) tomba al NE i alrededor de la cota 1940m arribem a una cruïlla senyalitzada: deixem a l’esquerra el corriol que mena a la Faja Tormosa i seguim el nostre sender (senyals GR), que a partir d’aquí continua davallant tot travessant el vessant de la muntanya i tombant a l’E. Poc més avall trobem un breu tram de lleixa estreta equipat amb un cable i el sender (senyals GR) continua fent un traçat força directe al SE per la zona de les Fayetas, on tenim que superar petits passos rocossos força seguits fent fàcils recolçades de mà o desgrimpades (Iº) i un nou tram de lleixa estreta ben equipat amb un nou cable. Més endavant el sender (senyals GR) s’endinsa en la fageda i continua davallant (SE/E) fort encara passant per algún petit pas rocós més i passant al costat d’algún faig de tamany més que considerable. En sortir de la fageda travessem el Barranc de la Solana (que forma uns saltants d’aigua molt bonics), fem un breu tram planer i aviat començem a davallar de nou (E, senyals GR) tot endintsant-nos novament en un bosc ombrívol de faigs i boix que ens porta a una nova cruïlla de camins senyalitzada força aprop del Refugi de Pineta (e deixat el waypoint del refugi per si algú es vol apropar). En aquesta cruïlla anem cap a “Pradera de Pineta” pel sender de l’esquerra (O/SO, senyals GR), que comença a faldejar unes parets i de seguida ens fa passar per sota d’una bonica cascada. Passada la cascada el sender (senyals GR) aviat tomba al NO fent un traçat molt planer tot travessant boscos de pi amb clarianes fins sortir a prop del riu Cinca, que ressegueix el fons de la Vall de Pineta. Fem un tram en el limit entre el bosc i el riu i desprès el sender (senyals GR) continua al NO travessant algunes clarianes herbades amb un ùltim tram de camí més ample fins arribar al punt d’inici d’aquesta memorable ruta.\n***NOTA: Majoritàriament la ruta es fa caminant, pero també cal fer algunes grimpades per superar la Xemeneia de Marmorés que dóna accès al Glaciar de Monte Perdido (IIº-IIº+), d’uns 30metres, força vertical pero amb bons agafadors (està equipada per baixar-la rapel·lant), també cal fer alguna curta desgrimpada en la baixada del Coll del Cilindro al Lago Helado, una altre curta desgrimpada per accedir al Coll del Monte Perdido (Iº+) i una curta grimpada (IIº) per arribar al collet proper al Baudrimont així com diverssos trams equipats amb cadenes i sirgas lleugerament penjats en la Faja de las Olas i en el tram final baixant per les Fayetas. Aquestes “dificultats” són força fàcils per gent acostumada a aquests menesters pero poden ser difícils i perillosses per gent molt poc experimentada. Gran part de la ruta transita per senders i corriols força clars i senyalitzats (tota la pujada fins Balcón de Pineta i tota la baixada des del Collado de Añisclo), la resta de la ruta és seguint sendes prou ben fitades, amb els típics trams pedregossos-tarterossos de l’alta muntanya. Congestes de neu habituals com a mínim fins a finals de Juliol i a vegades durant tot l’any. En la part baixa del Circ de Pineta la senyal del GPS rebota, tot i així és un tram ben senyalitzat on és gairebé imposible perdres. Hi ha la posibilitat de dividir la ruta en dos dies pernoctant en el Balcó de Pineta o en el Lago de Marmoré i així fer la ruta més assequible per tothom. Cal tenir en comte el fort desnivell acumulat i la considerable distància.\nALTRES RUTES PEL PARC NACIONAL DE ORDESA I MONTE PERDIDO:\n-”Cola de Caballo per la Senda Cazadores, Faja de Pelay, Clavijas de Soaso i Cascades del riu Arazas”\n-”Tozal de Mallo i Faja de las Flores per les Clavijas de Cotauero i les de Salarons”\n-”Sestrales Alto i Bajo pel Camí Vell de Bestué, Loma de los Sestrales, Refugi San Vicenda i Cañon de Añisclo desde San Úrbez”\n-”Castillo Mayor: Volta completa a les crestes i estimballs del Castillo Mayor des de Bestué”\n-”Tozals de San Martin, Tabacoy, Sorripas, Basones i San Vicenda per Cordal de Basones, Garganta d’Escuaín i Surgència del Yaga”\nAparcament de Pradera de Pineta\nRiu Cinca / Pont\nFont / Visca Cascada del Cinca\n'Mar' de Blocs\nLago de Marmorés\nXemeneia de Marmorés\nColl del Cilindre\nCarena Est del Monte Perdido\nColl del Monte Perdido\nEstanyol / Grimpem a la dreta\nColl a prop del Baudrimont\nCarena Nord de la Punta de las Olas / Vivac\nFaja de las Olas / Conexió GR\nSurgència / Font\nCadenes / Pas equipat\nCable o Sirga / Pas equipat\nColl dels Maquis\nPunta d’a Braile\nBarranc de la Solana / Cascadetes\nRefugi de Pineta\nIMPRESIONANT ruta Aventura't! La hem fet en dos dies (hem acabat avui) fent nit al llac marbore i ha sigut dureta i exigent pero inoblidable! Felicitats per la explicacio i les fotos i gracies per compartir rutes i aventures com aquesta! Salut i muntanya!\nHola lamu! La Ruth em va dir que estaves esperant que penges la ruta per fer-la! L'important es fer la ruta, ja sigui en 1, 2 o 3 dies. A més, fer nit al Lago de Marmorés en bona companyia té que ser una molt bona experiència!\nGràcies a tú per deixar el teu comentari i valoració un cop més, salut i muntanya!\nHola CRISTU.MU, gràcies per deixar la teva valoració, Salut i muntanya!


Mai de 2018 – Xevi Bardolet i Mayola\n“Vam tenir claríssim que havia de ser en català”\n40 anys d’EL 9 NOU – IV\nSense ell i sense el seu carnet de periodista a EL 9 NOU li hauria costat més començar a caminar, perquè engegar un diari reclamava dos titulats. I a mitjans setanta no és que n’hi haguessin gaires. De fet, “jo vaig ser de la primera promoció de periodistes de l’Autònoma, que érem 16”. Per ell era un segon títol a més del d’advocat, que ja tenia i amb el que havia començat a exercir a Vic el 1976. Havia arribat de Ripoll, i gràcies a ell i a Ramon Serra, taradellenc redactor de l’Avui, EL 9 NOU va tenir paper i papers per poder sortir.\nFerran Font va participar en la gènesi d’EL 9 NOU “i va ser una manera fenomenal d’entrar en contacte amb la gent de Vic, tenint en compte que hi acabava d’arribar”. Recorda les reunions obertes del Casal Sant Just i l’Aula EMI. Tan obertes i anàrquiques en els seus inicis que “et podies trobar que un dia fóssim tres i el següent, trenta”.\nLa seva (de)formació profesional li fa dir de seguida que EL 9 NOU va trencar moltes dinàmiques de l’època i va ser exponent d’obertura gairebé en tot, fins i tot en el règim jurídic sobre el que es va bastir la incipient empresa. “Vam constituir una societat anònima però vam voler ser cooperativa, i que a les assemblees hi hagués un vot per soci al marge de les accions que tingués”; un model que es va mantenir durant els primers anys.\nLa segona gran premissa era la llengua. “Vam tenir claríssim d’entrada que el diari havia de ser en català”. Eren temps de resistència i de classes amb professors voluntaris com Armand Quintana. “Hi anàvem quatre gats i no pagàvem res, però la sensibilització la vam recollir tota”, diu.\nEl pas de Ferran Font per la direcció va acabar el 1981, quan la seva vinculació va passar a ser des de la junta de fundadors i el consell d’administració. Però abans va deixar escrites, mai millor dit, dues fites contundents: la publicació de declaracions de la renda l’únic any que Hisenda les va fer accessibles, amb tot el morbo que això va generar, i una secció de gastronomia amb la crítica a un restaurant que no s’ho va prendre gens bé. Avui la rèplica aniria per les xarxes, però 40 anys enrere la resposta era suportar uns quants crits per telèfon.\nPerò aquests van ser exemples, com altres, de l’arrelament que des de ben aviat EL 9 NOU va aconseguir entre els seus lectors i de com es va començar a fer habitual arreu. “Encara avui faig un experiment quan vaig al bar”, diu Font: “Constato que EL 9 NOU és el diari més tacat de tots”. Es tracta de creure’s que és perquè és el més llegit, i no pas culpa d’un sol lector que cada cop que l’agafa hi aboca el cafè amb llet.\nAutor xevibardoletPublicat el 21 Mai, 2018 14 Mai, 2018 Categories Contraportades d'EL 9 NOULeave a comment on “Vam tenir claríssim que havia de ser en català”\n“Jo trobava les notícies i ja tenia després amb qui les escrivia”\n40 anys d’EL 9 NOU – III\nLi trucaven els diumenges al matí de Ràdio Vic per comentar alguna cosa de Taradell. I el 1978 va rebre la proposta d’escriure-ho per a un diari. “El problema és que jo faig lletres una darrere l’altra però feines a posar-les bé”, diu amb la sorna que l’ha caracteritzat tota la vida i que el va convertir en un petit gran mite entre els primers corresponsals d’EL 9 NOU. Les seves visites setmanals a la redacció eren esperades, com els seus acudits i la capacitat de riure’s del mort i de qui el vetlla, començant per ell. “Fixa’t que a la redacció vam fer un equip de futbol i jo, que em van segar verd, feia de porter petit com era”. Però recorda una treballada victòria contra el Perafita i una lliga de futbol sala “jugant contra en Puyal quan encara era a Ràdio Barcelona”. I un fart de riure.\nJosep Autonell és la definició de corresponsal per antonomàsia: el contacte carregat de contactes i amb la capacitat d’estar al cas de tot per convertir-se en referent local com a informador. Des fet, era mecànic. “Jo trobava les notícies i ja tenia després amb qui les escrivia”, diu; com va ser el cas de Vicenç Tarrats o Mercè Cabanas. “Taradell era important i havia de ser important a EL 9 NOU”. I no parava. El còctel que creaven ell mateix, un alcalde tardofranquista i un setmanari “que venia a trencar motllos” va ser explosiu. “La gent feia cua els divendres per veure què portava”. I si apareixia algun conflicte al poble, “deien altanto que vas a EL 9 NOU; com si fos l’home del sac”.\nS’emociona encara avui quan recorda la trista història d’Anastasio Aranda, un mestre aragonès de la República instal·lat a Taradell sense feina després de passar per la presó. “Es guanyava la vida fent classes a pagès. Van trobar-li lloc al Sant Miquel de Vic, però algú el va delatar al bisbe i el van expulsar. Després va poder anar a la Garriga, on va acabar morint d’un infart, fent classe, davant dels alumnes”. I s’emociona perquè el dia que ho va publicar anava a cal sastre de Taradell. “Em va sortir amb el diari als dits, plorant, i em va abraçar”. Perquè la història d’aquell expresidiari republicà li va recordar la del seu pare.\nAutonell també ha estat un caçatalents. Ell va descobrir un dels noms més il·lustres que Taradell ha donat al periodisme contemporani. “Vaig presentar l’Albert Om a Ràdio Taradell i a EL 9 NOU dient-los “cuideu-me’l bé, que aquest noi farà carrera”. I no ho diu per presumir-ne, sinó per agrair a l’Albert Om “les vegades que ho ha explicat. És dels homes més agraïts que conec”. Queda dit, Camat. (És que a la redacció ningú no li va dir mai Autonell).\nAutor xevibardoletPublicat el 14 Mai, 2018 14 Mai, 2018 Categories Contraportades d'EL 9 NOULeave a comment on “Jo trobava les notícies i ja tenia després amb qui les escrivia”\nAutor xevibardoletPublicat el 7 Mai, 2018 29 Mai, 2019 Categories Contraportades d'EL 9 NOULeave a comment on “Vaig tenir claríssim el sí de seguida”


Brussel·les autoritza la vacuna de Moderna a la UE - Regió7 :: El Diari de la Catalunya Central\nBrussel·les autoritza la vacuna de Moderna a la UE\nEs tracta de la segona que s'administrarà al Vell Continent després de la Pfizer BioNTech\nep. brussel·les 06.01.2021 | 23:28\nBrussel·les autoritza la vacuna de Moderna a la UE Regió7\nLa Comissió Europea va autoritzar ahir 'ús de la vacuna de Moderna a la Unió Europea, per la qual cosa serà la segona que s'administrarà al Vell Continent després de la de Pfizer BioNTech, aprovada el dia 21 de desembre.\nAixí ho va anunciar la presidenta de la Comissió Europea, Ursula von der Leyen, en un missatge a les xarxes socials poques hores després que el prototip de Moderna rebés el vistiplau de l'Agència Europea del Medicament (EMA, per les seves sigles en anglès). «Estem proveint els europeus de vacunes segures i efectives contra la covid-19. Hem autoritzat la vacuna de Moderna, la segona que s'usarà a la UE», va assenyalar.\nEn virtut dels contractes signats amb la farmacèutica estatunidenca, la Comissió Europea ha adquirit 160 milions de dosis de la vacuna de Moderna, 80 de fixes i altres d'opcionals. La llum verda de Brussel·les a la comercialització i ús del tractament de Moderna arriba tan sols tres hores després que l'EMA hagués atorgat l'autorització condicional de comercialització. Això augmentarà el nombre de dosis distribuïdes als estats membres, en un moment en què els retards i problemes en el desplegament de les vacunes ha suscitat crítiques d'alguns estats membres. Així, l'Executiu comunitari continua compromès a escurçar tots els procediments per concedir ràpidament l'autorització de les vacunes, quan el procés normalment requereix 67 dies. Com va recordar Von der Leyen, la Comissió Europea té compromeses 2.000 milions de dosis de les potencials vacunes, la qual cosa hauria de ser més que necessari per protegir la població de la UE i complir amb els compromisos internacionals adquirits pel bloc.\nPer la seva banda, la comissària de Salut, Stella Kyriakides, va indicar que més vacunes seguiran les de Pfizer i Moderna. «Els nostres esforços no s'aturaran fins que les vacunes estiguin disponibles per a tothom a la UE», va assenyalar, i va recomanar que mentre es duri la campanya de vacunació convé tenir paciència i mantenir-se disciplinats i vigilants.\nEn paraules del director executiu de l'EMA, Emer Cooke, la vacuna de l'empresa estatunidenca suposa «una altra eina per a superar l'emergència actual». «Que tinguem aquesta segona recomanació d'una vacuna positiva en poc menys d'un any des que l'Organització Mundial de la Salut declarés la pandèmia, és un exemple dels esforços i el compromís adquirit per tots», ha recalcat.\nAixí, l'EMA ha recomanat per consens que la Comissió Europea concedeixi una autorització de comercialització condicional formal, com ja ho va fer fa unes setmanes amb la vacuna de Pfizer i BioNTech. En el cas de la vacuna nord-americana s'administra en dues injeccions al braç, amb 28 dies de diferència. Els efectes secundaris més comuns de la vacuna han estat generalment lleus o moderats i van millorar al cap d'uns dies de la vacunació.


Portada · Medi ambient · Servei de Recollida d'Escombraries · Notícies\nPublicat el 22 d'agost de 2019\nS'han començat trobades amb veïnats per millorar el servei, ampliar l'àrea d'emergència de Bellsolell, clausurar l'àrea d'emergència del Torrent d'en Puig i obrir noves sancions per mal ús de les àrees d'emergència, papereres i abocaments il·legals\nDesprés de quinze anys de la implementació de la recollida porta a porta, a Arenys de Munt no podem estar satisfets: el nostre nivell de reciclatge és del 45% (sense incloure-hi la deixalleria), mentre que pobles veïns que han implementat el sistema molt després que Arenys de Munt estan assolint nivells del 90%. Estem encara lluny del 60% com a objectiu marcat per l’Agència de Residus de Catalunya per a l’any 2020. Els recursos materials i humans que posa l’Ajuntament per a la gestió de la brossa només poden abastar una part del problema; cal la col·laboració de tots: Ajuntament, particulars, comerços i empreses.\nDiferents governs municipals han posat en marxa campanyes per millorar els resultats de la recollida porta a porta, amb l’objectiu de reduir la part de rebuig que sovint és el resultat de la no separació a casa de les diferents fraccions. La darrera campanya, “Tria bé l’orgànica i les altres fraccions”, ha aconseguit millorar el reciclatge; durant el que portem d’any fins al mes de juliol ha millorat vuit punts; hem passat del 36% al 45% (sense incloure-hi la deixalleria). Per altra banda, l’eliminació de l’àrea d’emergència del Torrent d’en Puig ha fet reduir significativament la fracció resta.\nEl reciclatge mal realitzat, amb l’incompliment de la directiva europea, ens pot portar a penalitzacions econòmiques que afectaran les finances locals. En aquests moments Arenys de Munt té una despesa de 158.000 € per les 2.000 tones de brossa no reciclada, que, amb l’increment continuat del cànon dels residus no reciclats (que l’any passat va ser de 17,8 €/T, aquest 2019 és de 20,6 €/T i l’any 2020 passarà a ser de 23,6 €/T), fa augmentar el dèficit de gestió del servei.\nL’encariment del servei ha estat una constant i els ingressos del rebut de la brossa no en cobreixen els costos; més enllà de l’augment de la despesa en la crema de brossa no reciclada, cal afegir-hi l’augment del cost de la recollida de la brossa per part de l’empresa concessionària, la despesa en actuacions de neteja, manteniment o clausura d’àrees d’emergència que s’han utilitzat inadequadament, la recollida d’abocaments incontrolats en espais públics i rials amb abandonament de runa i mobiliari, així com el buidatge de papereres que s’utilitzen per a residus impropis.\nMalgrat tot, a Arenys de Munt tenim capacitat per revertir aquesta situació, i per aquest motiu el govern municipal posarà en marxa noves mesures de caràcter integral i permanent amb l’objectiu que el nostre municipi assoleixi el 60% de percentatge de recollida selectiva que marca les directives de la Unió Europea i l’Agència de Residus de Catalunya.\nLa primera mesura, que ja s’ha posat en marxa, és un major seguiment del funcionament de les àrees d’emergència i el reforç de les actuacions per sancionar les conductes incíviques en espais públics, mal ús de papereres i abocaments il·legals. Enguany ja portem oberts quinze expedients sancionadors, que van des dels 175 euros als 350 euros.\nEn paral·lel a una campanya informativa de reforç, que donarà continuïtat a l’engegada l’any passat, s’han començat a fer trobades personalitzades per veïnats amb l’objectiu de consensuar actuacions per millorar el servei, així com esvair dubtes del funcionament de la recollida porta a porta, i que tindrà continuïtat els propers mesos amb habitatges disseminats, blocs de pisos i també amb empreses, comerços i generadors singulars.\nPer poder garantir la sostenibilitat de la gestió de la brossa i les actuacions complementàries que cal activar, s’està fent un estudi econòmic per actualitzar el rebut de la brossa per ajustar-lo al cost del servei. Estem convençuts que amb més recursos, la implementació de noves mesures per part de l’Ajuntament i amb la col·laboració de tots, assolirem els objectius plantejats.\nVolem tornar a recordar que els dissabtes només s’ha de treure el rebuig (que no és brossa de totes les fraccions barrejades) i que totes les altres fraccions s’han de treure segons el que estableix el calendari setmanal de recollida porta a porta.\nLa netedat del poble és cosa de tots. Des de l’Ajuntament tenim el deure de treballar per mantenir el poble més net possible; aquest objectiu serà assolible amb la implicació dels mateixos veïns i veïnes d’Arenys de Munt.\nA partir del 13 de juny, els dissabtes no es recolliran les bosses d'escombraries amb residus reciclables\nObertura de la Biblioteca el dimarts 9 de juny


S’estableix la prealerta del Pla INUNCAT davant la previsió de pluges intenses A partir d’aquest migdia, a Rubí es podrien produir xàfecs que superin el llindar d'intensitat de pluja de 20 mm en 30 minuts https://www.rubi.cat/ca/actualitat/noticies/s2019estableix-la-prealerta-del-pla-inuncat-davant-la-previsio-de-pluges-intenses-2 https://www.rubi.cat/ca/actualitat/noticies/s2019estableix-la-prealerta-del-pla-inuncat-davant-la-previsio-de-pluges-intenses-2/@@images/image/preview\nA partir d’aquest migdia, a Rubí es podrien produir xàfecs que superin el llindar d'intensitat de pluja de 20 mm en 30 minuts\nPrevisió per avui. El color groc indica un risc baix, mentre que el carbassa representa un risc moderat (foto: CECAT)\nSegons informa aquest organisme, es preveu que es pugui superar el llindar d'intensitat de pluja de 20 mm en 30 minuts pràcticament a tota Catalunya entre aquest dimecres i la matinada de demà dijous.\nEstà previst que les pluges entrin al matí per les Terres de l'Ebre. De cara al migdia és quan l'episodi serà més intens i afectarà especialment les comarques de Ponent i Terres de l'Ebre, així com també a comarques del Pirineu i litoral de Tarragona. Anirà avançant perdent intensitat i a la matinada de dijous l'afectació es restringirà a les comarques de Girona. Els xàfecs aniran acompanyats de tempesta i localment es poden acumular més de 50 mm de precipitació.


Sebastian Loeb continua liderant el Ral·li de França després d'una accidentada jornada - Esport3 - TV3 i Catalunya Ràdio\nSebastian Loeb continua liderant el Ral·li de França després d'una accidentada jornada\nSebastien Loeb lidera el ral.li francès del Mundial d'Alsàcia, amb 29 segons sobre el finlandès Jari-Matti Latvala i 54 sobre Miko Hírvonen al final de la jornada d'aquest dissabte. Loeb en té prou d'acabar davant de Mikko Hirvonen per guanyar el seu 9è campionat del món consecutiu quan encara faltaran dues proves més per al final. En una jornada accidentada, el noruec Petter Solberg ha tingut un accident i ha acabat topant amb un pal d'electricitat després de travessar un camp de vinyes.\n06/10/2012 - 19.17\nLa segona jornada ha estat molt accidentada. El noruec Petter Solberg ha sortit de la carretera i ha començat a travessar unes vinyes sense poder parar. Finalment, un pal d'electricitat ha aturat la seva cursa descontrolada. Tot i l'espectacularitat de l'accident, afortunadament ningú ha pres mal, ni tan sols un espectador a qui pràcticament li ha caigut el pal a sobre. El cotxe de Solberg, que lluitava per la tercera posició, no ha pogut continuar aquest Ral·li de França. També el qatarià Al-Atiyà ha fet una sortida de pista i ha ferit dos espectadors, que han estat evacuats a un hospital amb fractures.\nLoeb lidera el Ral·li de França


Dika Mem no ha pogut acabar el partit per lesió\n3 min. Barcelona 17/02/2018 22:29\n651x366 El Barça Lassa pateix per derrotar en el darrer minut el Wisla Plock (28-27) / EFE El Barça Lassa pateix per derrotar en el darrer minut el Wisla Plock (28-27) / EFE\nEl FC Barça Lassa segueix mantenint les opcions d'acabar segon de grup després de superar avui al Palau Blaugrana el Wisla Plock polonès (28-27) en un partit marcat pels molts errors blaugranes en atac i que ha deixat la victòria a la mercè dels visitants fins a una gran reacció culminada amb un gol de Kamil Syprzak, a 24 segons del final.\nUn altre factor important ha estat el caràcter del central blaugrana Raúl Entrerríos, clau en els últims minuts, i l'extraordinari partit de Gonzalo Pérez de Vargas, amb 16 parades (10 a la segona meitat).\nEl Wisla arribava al Palau amb la baixa de la seva gran figura i màxim golejador, l'extrem esquerrà internacional polonès Michael Daszek, i amb la imperiosa obligació de la victòria per poder ser a la següent fase (Top 16), de manera que ha plantejat un partit molt incòmode per als blaugranes. Al minut 7 (5-4), el lateral esquerrà francès Dika Mem ha hagut de deixar la pista perquè s'ha girat el turmell dret i no ha tornat a sortir, una baixa que ha notat molt el Barcelona. Malgrat l'efectivitat de Racotea –tres gols en els primers quatre minuts–, un gol de Gonzalo Pérez de Vargas de porteria a porteria ha donat un lleuger avantatge al seu equip (6-4, min 7).\nEls visitants, però, han capgirat el marcador gràcies a l'efectivitat del lateral esquerrà brasiler Guilherme Toledo, ex del Granollers, (8-10, min 14), encara que Raúl Entrerríos ha tornat la iniciativa al seu equip després de dos gols consecutius (12-10, min 21).\nPascual ha rellevat Ariño i Áleix Gómez als extrems per Valero Rivera i Víctor Tomàs, però dues penes màximes transformades per Igor Zabic i un gol del romanès Valentin Ghionea han tornat a donar avantatge a l'equip polonès (13-15, min 27).\nUn gol del pivot polonès del Barcelona, Kamil Syprzak, ha retallat al descans (14-15), però els blaugranes havien comès massa errors en atac i la seva defensa s'havia mostrat molt descontrolada.\nI això es repetia als primers minuts del segon acte, en què sols Entrerríos s'ha mostrat efectiu en atac. Això s'ha evidenciat en el fet que en els primers 15 minuts d'aquest període els de Pascual només han sumat cinc gols (dos de penal) i s'han disparat totes les alarmes quan ha arribat el màxim avantatge visitant (18-22, min 43), després d'un gol del croat Lovro Mihic.\nEn aquest moment ha sorgit la figura de Gonzalo Pérez de Vargas (cinc parades seguides en sis minuts), que ha portat a un parcial de 6-1 amb què el Barcelona ha empatat el partit (24-24, min 51). A més, Pascual havia canviat la seva defensa a 5:1, amb Ariño avançat, cosa que ha frenat l'efectivitat visitant.\nEl Wisla no s'ha rendit i ha tornat a agafar el comandament del marcador després d'un gol de Gilberto Duarte (24-25, min 52) i no ha permès que el marcador es decantés cap al costat blaugrana. Amb 26-26 (min 55) i inferioritat del Wisla, els blaugranes han comès tres errors consecutius en atac i sols Raúl Entrerríos, el millor del partit, ha aconseguit donar el comandament del marcador als blaugranes (27-26, min 59).\nSyprazk ho ha reblat (28-27) a 24 segons del final. El Wisla, en inferioritat, ha fallat l'últim atac i el Palau, amb mitja entrada, ha respirat tranquil.\nEl Barça Lassa d'handbol segueix acumulant rècords (19-38)


'Greetings from Barcelona' o l'altra cara d'una postal | Barcelona Cultura\nDiumenge, 26 novembre 2017\nDimecres, dijous i diumenge, de 17 a 23 h. divendres i dissabtes, de 17 a 24 h\n'Greetings from Barcelona' o l'altra cara d'una postal\nL'espai d'art Miscelänea acull aquests dies una mostra col·lectiva en la qual setze artistes parteixen del concepte de la clàssica postal i li donen la volta. Podeu veure les seves intervencions artístiques fins al 26 de novembre.\nL'exposició forma part del festival Docfield Barcelona, que durarà fins a finals de novembre i que és una iniciativa de la Fundació Photographic Social Vision dedicada a fomentar la fotografia documental i el fotoperiodisme, i a mostrar a la ciutat creacions d'aquestes disciplines.\nEls fotògrafs Toni Amengual, Sandro Arabyan, Alejandro Beltrán, Guillermo Fernández, Farah Foudeh, Marcelo Isurralde, Katharina Klapper, Dimitry Levdanski, Elena Olcina, Angel Palomar, Eve Quick, Elena Rodríguez, Lorena Ros, Ibrahim Sajid, Camilo Villegas i Katherin Wermke participen en la mostra, comissariada per Lisa Attard i Pedro Vicente.\nTots aquests artistes s'han plantejat què és i què pretén una postal. I han partit d'un objecte extremament popular en les últimes dècades amb una vida íntimament lligada al desenvolupament del turisme per trobar-li una cara nova. Perquè el cert és que les postals tendeixen a presentar una realitat idealitzada de les ciutats i els paisatges que promocionen, un intent de presentar en imatges un món ideal i gairebé perfecte, sense defectes ni mancances.\nEn canvi, les imatges que presenten els artistes que mostren els seves obres a Greetings from Barcelona fan el contrari: mostren una cara de vegades més fosca però sempre més real que la que ofereixen les postals turístiques, condemnades a ensenyar-nos l'aspecte més positiu d'una realitat domesticada.\nSi voleu saber més sobre l'exposició Greetings from Barcelona, consulteu el web de Miscelänea.\nData de publicació: Dimarts, 21 Novembre 2017


Fira d’ESS Virtual de Sant Andreu - Coòpolis\nFira d’ESS Virtual de Sant Andreu\nCom tots els esdeveniments previstos en aquests mesos de confinament, la Fira d’Economia Social i Solidària prevista pel 26 d’abril al parc de la Pegaso no es pot celebrar a l’espai públic ni en contacte amb les persones que la conformen.\nLa iniciativa consisteix en adaptar Fira ESS del Districte de Sant Andreu a un entorn Virtual. La fira compta amb quatre bloc diferenciats que són els següents:\nBloc 1 : Video-Presentacions de les expositores i entitats\nAquest espai virtual de la Fira permet conèixer les entitats i iniciatives de caire social i solidari. A través d’un recorregut videogràfic es coneix a les entitats de la XES de Sant Andreu així com altres entitats i iniciatives convidades a la Fira. Amb aquesta navegació virtual es pretén simular l’experiència d’una ciutadania que assisteix a la Fira i fa un recorregut per la mateixa coneixent a les entitats i expositores. En aquest espai les entitats expliquen qui són i què fan.\nBloc 2 : AlternativESS ConfinadESS al capitalisme\nAl segon espai virtual on-line de la Fira es genera un entorn de reflexió i discussió col·lectiva a les entitats de la XES Sant Andreu. En aquesta secció es comparteixen les accions que estan fent les entitats i col·lectius de la xarxa durant el confinament, així com aquelles pràctiques que normalment com a entitats es desenvolupen dins l’activitat econòmica per a promocionar i aplicar l’Economia Social i Solidària. Altrament, en aquest bloc també es comparteixen els reptes de futur per al nou món de post-confinament.\nBloc 3 : VivènciESS ComunitàriESS : MemòriESS ConfinadESS\nA la Fira d’ESS del districte s’anaven a desenvolupar activitats i espais de criança i cures, d’animació infantil i d’escèniques. Per a la Fira ESS virtual s’inaugura el primer programa de la XES Sant Andreu TV, amb un espai de televisió per internet anomenat “VivènciESS Comunitàries: MemòriESS ConfinadESS”, un espai lúdic i d’entreteniment amb una mirada de “crítica” on poder compartir vivències i testimonis confinats i fer-nos reflexionar. Al programa de TV el contingut s’ha generat de forma participada amb les entitats, equipament, agents i comunitats del barri. També es compta amb una secció d’actualitat, una infantil de caire més lúdic, una de receptes de cuina, una altra de bones pràctiques i finalment una secció on es recolliran accions que es desitgen fer el dia després del confinament.\nBloc 4 XerradESS : Reflexions per al Post-Confinament\nA les fires i mostres d’Economia Social i Solidària, així com en congressos i espais de festivals culturals i socials, normalment s’organitzen xerrades convidant a ponents representatives en una determinada temàtica per a compartir la seva mirada i reflexions. En aquesta secció es compta amb persones de referència del món de l’economia social i solidària i del pensament, compartint breus testimonis audiovisuals que porten a la reflexió entorn el sistema capitalista i com podem transitar cap a un món socialment més just i responsable.\nBloc 5 Vemut Musical\nAl darrer bloc de la Fira ESS virtual, a la part musical de la Fira es col·labora amb un seguit d’artistes perquè enregistrin una cançó des de casa i poder recollir donacions que aniran a caixes de resistència d’artistes musicals. Aquestes donacions aniran a la Caixa de Resistència del SMAC! (Sindicat de Músics i Activistes de Catalunya).\nLa XES Sant Andreu, una xarxa local d’economia social i solidària composada per diverses persones i organitzacions que treballen en l’àmbit de l’ESS al districte de Sant Andreu. Aposten per una economia socialment justa, políticament emancipadora, arrelada al territori, integradora de la diversitat, respectuosa amb el medi ambient. Posen les persones al centre i busquen satisfer les necessitats a través de relacions de cooperació, solidaritat, reciprocitat i autogestió. Enxarxen iniciatives d’economia social i solidària, difonen els valors i pràctiques cooperatives, recuperen la memòria històrica del districte i fan d’altaveu de campanyes d’activisme social.\nLa fira virtual permet seguir generant i col·lectivitzant el coneixement que es pretenia difondre al llarg de la celebració de la fira d’economia social i solidària del Districte de Sant Andreu.\nLa XES de Sant Andreu ha sistematitzat el procés de readaptació de la fira presencial a la fira virtual, així com les eines que han sigut d’utilitat per al procés, per tal de poder replicar-se en altres fires o esdeveniments similars. També han identificat quin esforç humà ha requerit la organització d’aquest esdeveniment virtual per prendre consciència, a l’hora de replicar-ho, de la dedicació que requereix l’organització de l’esdeveniment


Concurs logotip ràdio la Selva | Ajuntament de la Selva del Camp\nDll, 30/04/2012 - 00:00\nAquí us podeu descarregar les bases (al document adjunt en pdf)\nBASES QUE REGEIXEN EL CONCURS PER AL DISSENY DEL LOGOTIP DE RÀDIO LA SELVA\nL’objectiu del concurs és trobar els elements inspiradors del logotip de ràdio la Selva.\nPot prendre part al concurs qualsevol persona física que desitgi participar-hi. En el cas de menors d’edat s’ha d’incloure l’autorització dels pares/tutors legals dins el sobre.\nFins el dia 21 de maig es poden presentar totes les propostes, tal i com es detalla més endavant, a la Biblioteca de la Selva. Una vegada finalitzat el termini i no passant més de 5 dies es farà públic el veredicte del concurs.\n4. REQUISITS DE LES PROPOSTES\nLes propostes han de ser originals i inèdites i han d’incloure elements que permetin identificar clarament el concepte de ràdio la Selva.\nEl jurat estarà format per diverses persones relacionades amb la comunicació i el món audiovisual. Cap membre del jurat podrà participar com a concursant. El veredicte es farà públic a la pàgina web www.laselvadelcamp.cati es comunicarà a tots els participants. El jurat es reserva el dret a declarar el premi desert i convocar un nou concurs o noves bases.\n6. PRESENTACIÓ DE PROPOSTES\nEl termini d’admissió de propostes està obert fins les 8 del vespre del dilluns 21 de maig. Les propostes s’han de presentar a la Biblioteca de la Selva del Camp (Hort d’Iglésies), C. Tarragona, 10 de la Selva del Camp. Cada proposta s’haurà de presentar en paper o en un suport digital (desat en un CD o llapis de memòria). Cada proposta es presentarà en dos sobres tancats.\n· A la cara del sobre hi haurà el pseudònim.\n· Al seu interior hi haurà les dades identificatives de l’autor/a. Nom, adreça, telèfon, adreça de correu electrònic, etc. En el cas de tractar-se d’un menor d’edat s’hi haurà d’incloure l’autorització dels pares/tutors legals.\n· Al seu interior la proposta: ja sigui en paper o en suport digital.\n· 1r premi: un abonament anual de pavelló i piscina al poliesportiu de la Selva.\n· 2n premi: un abonament trimestral de pavelló i piscina al poliesportiu de la Selva.\nEls abonaments dels premiats poden ser transferibles.\nLes obres premiades queden a disposició de l’OARTV i en cedeixen tots els drets de propietat a l’OARTV.\n9. ACCEPTACIÓ DE LES BASES I DEVOLUCIÓ DELS TREBALLS NO PREMIATS\nLa participació al concurs porta implícit el coneixement i l’acceptació de les bases. Una vegada fet públic el veredicte, fins 15 dies després de la resolució, es podran recollir tots els treballs a la Biblioteca.\nLa Selva del Camp, 27 d’abril de 2012\nbases concurs logotip ràdio la Selva\nLectura estació meteorològica: 1/24/2022 5:45 PM


La comunicació del papa Francesc\nCom és la política comunicativa del Vaticà? Quina relació ha de tenir l'Església amb els periodistes? El missatge de l'Evangeli és interessant per als\nmitjans de comunicació? Entrevista a Dario Edoardo Viganò, prefecte de la Secretaria per a la Comunicació de la Santa Seu i màxim responsable de la comunicació del papa Francesc.\nCom és la política comunicativa del Vaticà? Quina relació ha de tenir l'Església amb els periodistes? El missatge de l'Evangeli és interessant per als mitjans de comunicació? Entrevista a Dario Edoardo Viganò, prefecte de la Secretaria per a la Comunicació de la Santa Seu i màxim responsable de la comunicació del papa Francesc.\n25 anys de l'IREL\nL'any 1991 naixia l'Institut de Recerca i Estudis Religiosos de Lleida (IREL) i ho feia amb l'objectiu de construir ponts entre la fe i la cultura. 25\nanys després aquesta institució del bisbat de Lleida continua oferint formació pastoral i teològica. Entrevista a Ramon Prat, teòleg i director de l'IREL.\nL'any 1991 naixia l'Institut de Recerca i Estudis Religiosos de Lleida (IREL) i ho feia amb l'objectiu de construir ponts entre la fe i la cultura. 25 anys després aquesta institució del bisbat de Lleida continua oferint formació pastoral i teològica. Entrevista a Ramon Prat, teòleg i director de l'IREL.\nArquebisbe de Síria\nLa guerra de Síria ja ha provocat més de 400.000 morts, 8 milions de desplaçats interns i 4 milions i mig de refugiats. A causa d'aquest conflicte, Sí\nria és un dels països on hi ha més persecució religiosa, segons l'Informe de Llibertat Religiosa publicat per Ajuda a l'Església Necessitada. Entrevista a Jean Abdo Arbach, arquebisbe grecocatòlic melquita de Homs.\nLa guerra de Síria ja ha provocat més de 400.000 morts, 8 milions de desplaçats interns i 4 milions i mig de refugiats. A causa d'aquest conflicte, Síria és un dels països on hi ha més persecució religiosa, segons l'Informe de Llibertat Religiosa publicat per Ajuda a l'Església Necessitada. Entrevista a Jean Abdo Arbach, arquebisbe grecocatòlic melquita de Homs.\nEntrevista a l'artista barceloní Lau Feliu, que s'ha especialitzat en obra religiosa per a parròquies i congregacions religioses. Feliu combina l'escu\nltura amb altres disciplines artístiques com la joiera, la il·lustració i la pintura\nEntrevista a l'artista barceloní Lau Feliu, que s'ha especialitzat en obra religiosa per a parròquies i congregacions religioses. Feliu combina l'escultura amb altres disciplines artístiques com la joiera, la il·lustració i la pintura\nEl monestir de Santa Maria de Valldonzella és una comunitat femenina cistercenca que durant vuit segles ha estat lligada a la història espiritual i cu\nltural de la ciutat de Barcelona. Actualment, hi viuen sis monges que segueixen la Regla de Sant Benet. Entrevista a Núria Illas, priora del monestir de Valldonzella.\nEl monestir de Santa Maria de Valldonzella és una comunitat femenina cistercenca que durant vuit segles ha estat lligada a la història espiritual i cultural de la ciutat de Barcelona. Actualment, hi viuen sis monges que segueixen la Regla de Sant Benet. Entrevista a Núria Illas, priora del monestir de Valldonzella.\n125 anys del Museu Episcopal de Vic\nL'any 1891 s'inaugurava el Museu Episcopal de Vic de la mà del bisbe Josep Morgades. Un equipament cultural amb 125 anys d'història que pot presumir d\ne ser un dels millors museus d'art medieval del món. Entrevista a Josep M. Riba, director del Museu Episcopal de Vic i delegat de patrimoni del bisbat de Vic\nL'any 1891 s'inaugurava el Museu Episcopal de Vic de la mà del bisbe Josep Morgades. Un equipament cultural amb 125 anys d'història que pot presumir de ser un dels millors museus d'art medieval del món. Entrevista a Josep M. Riba, director del Museu Episcopal de Vic i delegat de patrimoni del bisbat de Vic\n343.000 persones van ser ateses l'any 2015 per les deu Càritas Diocesanes de Catalunya. Més enllà de les xifres, Càritas vol oferir una atenció person\nalitzada i posar rostre als ciutadans que pateixen pobresa. Conversa amb Carme Borbonès, presidenta de Càritas Catalunya.\n343.000 persones van ser ateses l'any 2015 per les deu Càritas Diocesanes de Catalunya. Més enllà de les xifres, Càritas vol oferir una atenció personalitzada i posar rostre als ciutadans que pateixen pobresa. Conversa amb Carme Borbonès, presidenta de Càritas Catalunya.\nL'Orde Eqüestre del Sant Sepulcre de Jerusalem és una associació de l'Església catòlica amb quasi mil anys d'història. Són 30.000 cavallers i dames d'\narreu del món que ajuden espiritualment i econòmicament els cristians a Terra Santa. Entrevista a Enric Mas, lloctinent de l'Orde del Sant Sepulcre a l'Espanya Oriental.\nL'Orde Eqüestre del Sant Sepulcre de Jerusalem és una associació de l'Església catòlica amb quasi mil anys d'història. Són 30.000 cavallers i dames d'arreu del món que ajuden espiritualment i econòmicament els cristians a Terra Santa. Entrevista a Enric Mas, lloctinent de l'Orde del Sant Sepulcre a l'Espanya Oriental.\nMissioner i bisbe a Hondures\nEl tarragoní Lluís Solé Fa és sacerdot de Sant Vicenç de Paül i missioner des de fa 40 anys a Hondures. Des del 2005 és bisbe de Trujillo, una diòcesi marcada per la violència, la corrupció i la pobresa.\nEspecial Queralt - Capellà custodi del santuari\nPrograma especial des del santuari de Queralt. Entrevista a Ramon Barniol, capellà custodi del santuari de la Mare de Déu de Queralt.\nEspecial Queralt - Història del santuari\nPrograma especial des del santuari de Queralt. Entrevista a la historiadora i doctora en Història Medieval Maria Dolors Santandreu.\nEspecial Queralt - Comissió Queralt 2016\nPrograma especial des del santuari de Queralt. Conversa amb Roger Cortina i Xavier Güell, membres de la Comissió Queralt 2016.\nPot un quadre abstracte parlar de Déu, del Misteri o de l'Esperit Sant? Aquesta és la voluntat que hi ha darrere de l'obra de l'artista Goretti Pomé.\nFa anys que connecta art i espiritualitat a través de les seves creacions i també dels seus poemes. Acaba de publicar el llibre "Els 7 dons de l'Esperit".\nPot un quadre abstracte parlar de Déu, del Misteri o de l'Esperit Sant? Aquesta és la voluntat que hi ha darrere de l'obra de l'artista Goretti Pomé. Fa anys que connecta art i espiritualitat a través de les seves creacions i també dels seus poemes. Acaba de publicar el llibre "Els 7 dons de l'Esperit".\nEntrevista al jesuïta i psiquiatre Jordi Font, director del curs 'Espiritualitat, psicopatologia i salut mental' que ofereix l'Institut Universitari de Salut Mental Vidal i Barraquer de la Universitat Ramon Llull.\nLa ciutat polonesa de Cracòvia acollirà del 26 al 31 de juliol milers de joves de tot el món que participaran en la Jornada Mundial de Joventut, convo\ncada pel papa Francesc. A Catalunya s'ha preparat intensament la trobada, que comptarà amb la participació d'uns 800 catalans. Conversa amb Xavier Farrés, delegat de Joventut del bisbat de Terrassa, Mariona Niubó, de la parròquia Sant Josep de Badalona, i Clara Cameron, de la parròquia de Sant Quirze del Vallès.\nLa ciutat polonesa de Cracòvia acollirà del 26 al 31 de juliol milers de joves de tot el món que participaran en la Jornada Mundial de Joventut, convocada pel papa Francesc. A Catalunya s'ha preparat intensament la trobada, que comptarà amb la participació d'uns 800 catalans. Conversa amb Xavier Farrés, delegat de Joventut del bisbat de Terrassa, Mariona Niubó, de la parròquia Sant Josep de Badalona, i Clara Cameron, de la parròquia de Sant Quirze del Vallès.


La Catalunya handicapada - Diari de Girona\nLa Catalunya handicapada\nagustí casanova i masferrer 21.03.2018 | 10:54\nLa paraula hàndicap (inconvenient, desavantatge) s'ha esfumat del llenguatge habitual per abús, com passa amb tants termes que per culpa de l'ús constant s'embordoneixen, s'intoxiquen amb l'adquisició de noves accepcions i acaben no conservant res del seu significat original. Handicap en anglès només s'emprava en l'àmbit concret de l'esport.\nLa gràcia o la desgràcia del sentit dels vocables depèn de com els entonem o de com els contextualitzem, atès que un mot pot designar tot el contrari de la raó per la qual va ser creat i pot passar de ser ofensiu a afalagador i viceversa: el mot més malsonant i menyspreatiu pot ser tractat amb un to sedós de veu i es converteix en un elogi. Aquesta ductilitat semàntica sovint genera malentesos perquè si l'emissor tenyeix amb ironia els mots, aquesta pot ser incompresa o no percebuda pel receptor.\nEl terme hàndicap brillava en els reportatges periodístics, com en les declaracions dels polítics i durant dues llargues dècades va ser un dels mots de moda (en els mitjans de comunicació), com ara ho són: «relat», «escenari», «155», «és una pantalla passada», «procés», «implementar», «victimisme», «el que has dit, t'ho compro», «perpetrar», «es pot dir més alt, però no més clar», «no estic d'acord amb la seva opinió, però la respecto», etcètera; el polític que no les fa dringar en un míting o en una manifestació o els periodistes que no les col·loquen en una informació no són bons professionals.\nHàndicap és una paraula presa de l'anglès i es va fer servir molt, finalment les acadèmies de la llengua acabaren recollint-la i ara figura en els diccionaris. La gran quantitat d'anglicismes incorporats a la nostra parla respon al fet que allà tot passa abans i quan arriba aquí entra amb el nom anglès ( mobbing, bullying, borderline, mail, blue jeans, shopping, football, club, master, hippy, hooby, show, singles, thriller, etc). Per manca d'imaginació o ganduleria no els catalanitzen o espanyolitzen, els mots anglesos.\nHàndicap s'aplica en l'esport al jugador amb dificultats o que lluita contra circumstàncies desfavorables, el que no assoleix l'èxit esperat i queda psicològicament i moralment danyat. Així, doncs, hàndicap està emparat semànticament amb la frustració, la desil·lusió, el fracàs, el desencís, el desengany.\nAmb 47-48% de vots a favor de no se sap massa bé què és impossible tirar endavant un projecte polític, social, empresarial, econòmic, urbanístic, teatral, literari. Això representa un hàndicap. Qualsevol propòsit per eixir requereix més del 50% dels vots, a més la representació política parlamentària dels 47-48, que estan a favor de no se sap què entre ells no s'entenen.\nImaginem que es tracta d'un viatge d'una durada considerable lluny de les nostres llars i els 48 homes i dones disposats a fer el viatge no es posen d'acord ni en la data de sortida; uns volen anar a un lloc, altres a un altre i difereixen també amb el mitjà, amb el transport a utilitzar; uns volen un avió confortable i ràpid, altres un vaixell amb condicions, no necessàriament de primera classe, això sí, que estigui net i el menjar en bones condicions, però a quatre vianants els agradaria fer-ho amb una furgoneta comunitària, res d'hotels i a la nit focs de camp en qualsevol descampat per fer assemblees i xerinola.\nCert que tots volen viatjar, no obstant les diferències entre els passatgers són tan acusades que tot assenyala que aquesta ruta serà avortada o condemnada al fracàs. Per altra banda, un grup excursionista hores d'ara es mostra reticent a emprendre aquesta llarga caminada amb tan pocs exploradors i voldrien convidar per eixamplar la base social a altres companys i companyes, que fins avui mateix han proclamat que ja es troben molt bé i segurs on es troben ara mateix i que tot intent de ruptura els resulta no sols imprudent, sinó que a més és innecessari i perillós.\nTampoc hi ha tanta puresa ideològica en els vots. Els polítics els interpreten d'acord als seus interessos. La intenció dels que votaren per un partit independentista pot diferir considerablement entre ells. Es podia votar Carles Puigdemont per un motiu emocional, humanitari, per reparar una injustícia i retornés sa i estalvi per reunir-se amb la família i els amics, igual que un podia votar ERC per una república confederada amb l'Estat espanyol i un tercer podia triar la CUP perquè apliqui el seu anticapitalisme. Perquè les diferències en política social entre Elsa Artadi, Marta Rovira i Carles Riera són notables.\nEls catalans de bona fe, que s'han sacrificat, assidus a totes les manifestacions, fins i tot l'anada a Brussel·les, no entenen el que està passant. Aquest article d'avui intenta reflectir el moment polític actual de desconcert. De desànim col·lectiu. De nou la classe política és qüestionada perquè molts consideren que estan només pendents del partit i dels càrrecs que poden ocupar en el govern de la Generalitat. Aquests dirigents interessats i pusil·lànimes no saben manxar il·lusió als escarrassats adeptes al procés.\nEls vells sabem per vells, no per diables; quan la CUP va impedir que Artur Mas fos president, un cataclisme, però va aparèixer en Puigdemont, que ho va fer molt bé. Així, ara, també es resoldrà d'una forma semblant, que no complaurà uns, però a altres sí. I endavant les atxes!


L'ISCREB i el KAICIID signen un conveni de col·laboració - Arquebisbat de Barcelona\nL'ISCREB i el KAICIID signen un conveni de col·laboració\nEl secretari general del KAICIID, Faisal Bin Muaammar, i el director de l'ISCREB, Antoni Matabosch, van signar un memoràndum d'entesa a les instal·lacions del KAICIID divendres passat\n29 maig, 2015 -\nL’Institut Superior de Ciències Religioses de Barcelona (ISCREB) i el Centre Internacional de Diàleg amb seu a Viena (KAICIID) han inaugurat formalment la seva col·laboració en els estudis de Ciències de les Religions, de Pau, Relacions Internacionals, i disciplines aplicades amb el Diàleg Interreligiós i Intercultural. El secretari general del KAICIID, Faisal Bin Muaammar, i el director de l’ISCREB, Antoni Matabosch, van signar un conveni a les instal·lacions del KAICIID divendres passat.\nMatabosch ha explicat que aquest acord ha ajudat a potenciar la col·laboració entre institucions acadèmiques, administracions públiques, i comunitats religioses a l’hora de trobar respostes sostenibles als reptes actuals, així com per a evidenciar les múltiples aportacions positives i imprescindibles de les religions a la societat del segle XXI.\n“Com a institució acadèmica, creiem que aquest conveni aporta un compromís actiu i real a la difusió del diàleg interreligiós a nivell Europeu i Internacional. Creiem que és una forma eficaç de potenciar l’intercanvi i la transferència de coneixements, d’ampliar les experiències per a una millora contínua – especialment en l’àmbit de la innovació educativa-, així com de posar en valor el recorregut de treball de l’ISCREB i el KAICIID”, ha dit el director de l’ISCREB.\nDurant la signatura del conveni, el secretari general del KAICIID ha destacat la importància de l’ISCREB en el món hispanoparlant com a una forma d’enfortir l’abast mundial del KAICIID, mitjançant futures activitats a Espanya i Amèrica Llatina: “Ens hem compromès a augmentar les nostres sinèrgies per a què aquests projectes d’investigació, docència i difusió de coneixement sobre el diàleg contribueixin a la construcció de societats justes i pacífiques.”\n“Esperem que aquesta aliança, que comença amb el curs on-line del KAICIID sobre el Diàleg Interreligiós i el Projecte Mapamundi de la Pau, doni lloc a molts projectes més”, ha afegit Bin Muaammar. Com a seguiment a aquest conveni, el KAICIID està avaluant un acord de col·laboració en projectes específics amb la Universitat Ramon Llull.\nEl KAICIID i l’ISCREB han treballat plegats en el Projecte Mapamundi de la Pau del KAICIID, una base de dades interactiva d’organitzacions i actors que treballen en el diàleg interreligiós arreu del món. De la mateixa manera, la institució amb seu a Barcelona ha preparat dos mòduls per al Curs en línia del KAICIID sobre Diàleg Interreligiós, que s’oferirà com a prova pilot a finals de 2015: “Ètica mundial i religions: Cap a una perspectiva interconfesional” i “Els prejudicis i estereotips: Com tractar la islamofòbia, crsitianofòbia i l’antisemitisme”. L’ISCREB també col·laborarà amb el Centre de Diàleg en cursos sobre resolució de conflictes i consolidació de la pau.\nSobre el KAICIID\nEl Centre Internacional de Diàleg amb seu a Viena (KAICIID) va ser fundat al novembre de 2012 per Espanya, Àustria, Aràbia Saudí i la SantaSeu com a observador fundador. La Junta Directiva del Centre està composada per representants de les cinc religions del món (Budisme, Cristianisme, Hinduisme, Islam y Judaisme).\nEl mandat del KAICIID consisteix en promoure mundialment un diàleg interreligiós i intercultural inclusiu. La seva missió és actuar com a punt de trobada per a millorar la cooperació i el respecte per la diversitat, combatre la discriminació per motius de religió o creences, així com resoldre conflictes. KAICIID coopera amb Estats i organitzacions interreligioses, interculturals i internacionals per a organitzar reunions i tallers, difondre coneixement, oferir formació i construir xarxes per a assegurar l’intercanvi continu.\n50 anys dels Jesuïtes a Bellvitge\nDOMUND per canviar el món\nPer Sant Galderic, arriba el Calendari de l’Ermità 2019


El Born CCM | Bonart\nFires BarcelonaArts Libris 2020 es trasllada al Born CCM\nbonart 19/2/20 L’onzena edició d’ArtsLibris Barcelona tindrà lloc en el Born Centre de Cultura i Memòria (CCM), un dels espais més icònics per la història de Barcelona i que marca l’inici de la seva modernitat. Gràcies a la complicitat i actitud oberta...\nNotícies BarcelonaVisita nocturna “Dansa i Música a la Barcelona del 1700”: El Born CCM\nanna carreras i aubets 28/6/19 Els dimecres de juliol i agost, a les 21.00 h. a El Born Centre de Cultura i Memòria tindran lloc les visites nocturnes “Dansa i música a la Barcelona del 1700”. El Born Centre de Cultura i Memòria presenta, com a part de les...\nExposicions Barcelona“El combat per una nova cultura”: l’art polític de Josep Renau pren El Born\nnatàlia lloreta 14/6/19 El Born Centre de Cultura i Memòria acull una exposició retrospectiva de l’obra de Josep Renau, comissariada per Juan Vicente Aliaga, que podrà visitar-se fins al 13 d’octubre. Nascut a València l’any 1907, Renau fou un artista, intel·lectual...\nExposicions BarcelonaFotografia política del col·lectiu SE-GRÀ a El Born CCM\nanna carreras i aubets 10/5/19 El Born Centre de Cultura i Memòria, en coproducció amb l’Arxiu Fotogràfic de Barcelona, presenta La democràcia al carrer. Fotografia política del col·lectiu SE-GRÀ. 1977-1980, en el marc del programa de commemoració dels 40 anys...\nNotícies BarcelonaEl Born CCM reflexiona sobre el passat en un nou curs\nbonart 6/5/19 El Born Centre de Cultura i Memòria presenta un Un nou imaginari per a una nova memòria, un nou curs que tindrà lloc els dies 8, 15, 22 i 29 de maig de 2019. El Born Centre de Cultura i Memòria fomenta la reflexió i el debat sobre els múltiples llenguatges...\nNotícies Barcelona“Under. Històries sota terra” 5 úniques funcions a El Born CCM\nbonart 14/12/18 El circ i el videoart es fusionen en el nou espectacle Under. Històries sota terra, una proposta diferent per a les festes de Nadal que es podrà veure a El Born CCM, plaça Comercial 12 de Barcelona, els dies 21 i 22 de desembre i, posteriorment, quatre dies...\nNotícies Barcelona“Els usos públics de la memòria” a El Born CCM\nbonart 6/12/18 Els dies 11, 13, 18 i 20 de desembre El Born CCM presenta el curs obert al públic, Els usos públics de la memòria, amb Marta Marín-Dòmine de la Wilfrid Laurier University. Sabem com es construeix la memòria col·lectiva? Quins són els elements que la...\nNotícies BarcelonaEl Born CCM reflexiona amb el projecte “Triàlegs. Ciutat i Memòria”\nbonart 16/11/18 Aquesta primera edició de la proposta, comissariada per Kathrin Golda–Pongratz, combrega experts, artistes, pensadors, historiadors, activistes i iniciatives –tant nacionals com internacionals- per debatre respecte a les maneres contemporànies...\nNotícies BarcelonaBarcelona Creative Commons Film Festival a El Born CCM\nbonart 5/6/18 El Born Centre de Cultura i Memòria, carrer Comercial 5 de Barcelona, acull el 6 de juny de 2018 a partir de les 19:30h el Creative Commons Film Festival. Un dels plats forts del festival arribarà dimecres al Born CCM amb la projecció “La Sangre de Cronos”...\nNotícies BarcelonaEl Born CCM celebra l’última activitat dins del cicle en torn la figura de Montserrat Roig\nbonart 25/4/18 El dijous 26 d’abril a les 19 hores, se celebra a El Born CCM l’última de les activitats organitzades dins del cicle en torn la figura de la intel·lectual, periodista i escriptora Montserrat Roig. En aquest cas, es reflexionarà sobre una de les obres més...\nNotícies BarcelonaLa Primavera republicana a El Born CCM\nbonart 10/4/18 L’Ajuntament de Barcelona, a través del comissionat de Programes de Memòria, celebrarà La Primavera Republicana al llarg de la setmana del 14 al 21 d’abril, amb diversos actes commemoratius que evoquen i volen celebrar els valors republicans de...\nNotícies BarcelonaDebat sobre el programa “Personatges” de Montserrat Roig al Born CCM\nbonart 30/3/18 El Born CCM de Barcelona organitza el 5 d’abril de 19 a 21 h. un debat sobre televisió i cultura i que fa referència al programa Personatges de Montserrat Roig, amb la participació de Joan Anton Benach, Emili Manzano, Joan Carles Peris i Aina Torres....\nExposicions Barcelona“Montserrat Roig. Memòria i utopia” a El Born CCM\nbonart 19/12/17 El Born CCM de Barcelona presenta el 21 de desembre i fins al 30 d’abril del 2018 l’exposició Montserrat Roig 1977. Memòria i utopia. Montserrat Roig (1946-1991), escriptora i periodista, és una de les autores més destacades de la seva generació....\nNotícies BarcelonaSegona campanya d’excavacions arqueològiques a El Born CCM\nbonart 5/7/17 El cor del Born CCM és el conjunt arqueològic que guarda el seu interior. En col·laboració amb el Servei d’Arqueologia de Barcelona, l’any passat es va iniciar un projecte de recerca integral del conjunt, anomenat ARQUEOBORN. Un dels aspectes principals...\nNotícies BarcelonaSegona campanya d’excavacions arqueològiques al Born CCM\nbonart 29/6/17 El 3 de juliol de 2017 s’inicia la segona campanya d’excavacions arqueològiques al jaciment d’El Born CCM. Continuant amb el projecte iniciat l’any 2016, un equip d’arqueòlegs professionals conjuntament amb un grup d’alumnes del grau...


Nihil Obstat: "No es poden denunciar crims imaginaris sense córrer el risc que es cometin, a títol de venjança, crims reals"\n"No es poden denunciar crims imaginaris sense córrer el risc que es cometin, a títol de venjança, crims reals"\nVeiem clarament les conseqüències de la desinformació permanent de la que Israel és objecte, i de la qual l'afer Al-Dura és el símbol i la pedra angular. La incitació a l'odi contra Israel i contra els jueus en els mitjans de comunicació francesos ha arribat a la seva culminació: l'assassinat de nens jueus francesos. No es poden denunciar crims imaginaris sense córrer el risc que es cometin, a títol de venjança, crims reals. La falsa acusació que Israel assassina infants, incita a l'odi i l'odi porta a l'assassinat. Les mateixes paraules del terrorista, dient que havia volgut "venjar els nens palestins" és una demostració palpable de la terrible influència de la desinformació a la que Israel està sotmès. La pregunta ara és: fins quan permetrem que aquesta propaganda mortal prosperi?\nKarsenty és un analista francès de mitjans de comunicació que s'ha fet famós per haver qüestionat l'autenticitat de les imatges que mostraven la mort del nen palestí Muhammad al-Dura per suposats trets de soldats israelians. Una manipulació mediàtica que va convertir aquell pobre nen en una icona mediàtica palestina i va llançar sobre Israel l'acusació falsa d'assassinar infants.


PeriodistaJugar en inferioritat numèrica s’ha convertit en un suplici per a l’equip perjudicat, encara que de vegades no sigui així. A Miranda, el Mallorca ha jugat amb deu homes els darrers vint minuts i no ho ha passat gaire malament, però no s’ha acostat a l’àrea del Mirandés. És evident que, a partir de l’expulsió de Joan Sastre (segona targeta merescuda, però necessària), l’entrenador mallorquinista ha pensat: "Millor sumar un punt, que ja tenim, que no perdre els tres". I així ha acabat, registrant el marcador l’empat a zero des de l’inici del partit i sense que ningú no hagi aconseguit canviar-lo.\nFutbol Reial Mallorca Atlètic Balears Segona Divisió B Segona divisió


Recta final de l’enderroc del Tabaran de Mollet – Vallès Visió\nRecta final de l’enderroc del Tabaran de Mollet\nLes obres per enderrocar el Tabaran avancen a bon ritme i, si tot segueix el previst, estaran enllestides abans d’acabar el mes de març. Actualment, el pis inferior està totalment derruït i només queda la caixa escènica en peu. A causa del mal estat dels materials i la proximitat d’habitatges, l’enderrocament s’està duent a terme a un ritme més baix de l’esperat.\nL’enderrocament afecta la part no catalogada de l’antic edifici construït per La Teneria Franco Espanyola a l’avinguda Llibertat de Mollet. Es tracta de l’espai destinat al teatre que, més tard, a partir dels anys 70, va esdevenir la discoteca Dunhill. Aquest immoble, actualment pertany a l’Ajuntament, qui va engegar l’enderrocament arran d’un informe que catalogava la construcció de ruïna econòmica i urbanística.\nDes de la CUP han comunicat a l’Ajuntament que els han presentat un recurs judicial per aturar aquests treballs d’enderroc. Des de l’Ajuntament, però, asseguren que, de moment, no els consta la tramitació d’aquest requeriment.


Balls, jocs i foc a la Romeria de Sant Antoni d'Alcoi | ARA Multimèdia\nEscrit per Redacció 20 gener 2019\nEl Grup de Danses Sant Jordi, ha amenitzat la jornada amb balls i jocs, a més, s'ha repartit aigua i aigua-sal a tots els romers que s'aproparen al Paratge de Sant Antoni per gaudir d'aquesta festivitat dedicada als animals.\nMalgrat l'oratge, alcoians i alcoianes, no han volgut perdre's la tradicional Romeria de Sant Antoni. La pujada, que començava a les 9.30 h des del Poliesportiu Francisco Laporta, ha sigut tranquil·la i freda per la lleu pluja que ha acompanyat, de forma intermitent, tota la jornada. Altres peregrins s'han decantat per l'autobús, que donava servei cada 30 minuts. Enguany, com a mesura preventiva per part de l'Ajuntament d'Alcoi, sols es disposava d'una foguera controlada per a evitar risc d'incendi.\nCom sempre, el Grup de Danses Sant Jordi, ha amenitzat la jornada amb balls i jocs, a més, s'ha repartit aigua i aigua-sal a tots els romers que s'aproparen al Paratge de Sant Antoni per gaudir d'aquesta festivitat dedicada als animals.\nARAMULTIMÈDIA no s'ha volgut perdre aquest acte i t'ofereix aquest vídeo-resum de com han gaudit del matí els romers.


12/5/2019 – L’èxode dels nostres cors egoistes\nMissatge de 2 de novembre de 2011: “Estimats fills, el Pare no us ha deixat de banda. El seu amor és tan gran per vosaltres que m’empeny a què us el faci conèixer quan abans millor, i perquè tots, mitjançant el meu Fill, pugueu anomenar-lo, amb tot el cor, “Pare“, i així esdevingueu un poble de la família de Déu. Ara bé, fills meus, no oblideu que no sou al món per vosaltres mateixos i que no us hi he cridat només per vosaltres. Qui segueix el meu Fill pensa en el germà en Crist com a un mateix i no coneix l’egoisme. És per això que el meu desig és que sigueu la llum del meu Fill, a fi d’il·luminar el camí de tots els qui no coneixen el Pare – els que s’han perdut a la tenebra del pecat, de la desesperació, del dolor i de la soledat –, i que amb la vostra vida els ensenyeu l’Amor de Déu. Sóc al vostre costat! Si m’obriu el cor us guiaré. Us convido de nou: pregueu pels vostres sacerdots. Us n’estic agraïda!”.\nCada any, durant les dues primeres setmanes de Quaresma, la litúrgia de l’Església ofereix els relats de les tres temptacions de Jesús al desert i la seva transfiguració. Ambdós esdeveniments ens ensenyen una veritat fonamental en el nostre viatge cap a Déu, és a dir, que l’obstacle més gran per estimar Déu i els altres és el nostre orgull, autocomplaença i ego, i aquesta és la raó per la qual Maria, en el seu missatge de 25 de juliol de 2000, ens va animar a “estar oberts a l’amor de Déu i a deixar l’egoisme i el pecat”.\nQuan Jesús és al desert, s’enfronta a la primera temptació de fer servir les seves habilitats per alimentar-se a si mateix convertint la pedra en pa, en comptes d’alimentar a altri amb ell mateix en l’Eucaristia. Tots hem de superar la temptació d’utilitzar els nostres recursos i cuidar-nos només a nosaltres mateixos. Aquesta temptació és bàsica i a més es veu reforçada per la lògica egoista del món que ens adverteix que primer ens hem de cuidar a nosaltres mateixos i proveir a les nostres famílies. Aquesta conclusió emmascara la falta de confiança en Déu i en realitat es fonamenta en la por i la inseguretat. Molta gent segueix aquest camí tota la seva vida, mai no es qüestionen aquesta cobdícia i segueixen acumulant grans riqueses i recursos sota el fals pretext de que “primer han de proveir els seus fills”; sempre sentint-se justificats per ometre ajudar els altres. A més, l’obsessió per apaivagar la nostra fam física a través de l’acumulació de bens materials, ens distreu justament de saciar el desig més profund de la nostra ànima que, com diu Jesús, només pot venir a través de cada paraula de la boca de Déu.\nLa segona temptació és “tenir-ho tot”, ser obedient, honest i respectat segons el món, i servir així a les maquinacions del Princep del món. Es tracta de jugar al joc del món en benefici propi. Quan fem servir tots els mals sistèmics per al nostre propi benefici, en efecte estem adorant no solament les institucions malignes que exploten els pobres i els perpetuen, sinó que a més, en última instancia adorem el mateix maligne. La trista i tràgica veritat, però, ens interpel·la quan després d’aconseguir finalment “tenir-ho tot” ens adonem que això és tot el que tenim. La naturalesa insípida i transitòria de tots els bens materials i la seva incapacitat per satisfer els nostres cors es resumeix millor en la intuïció de C. S. Lewis: “El que no és etern és eternament inútil”.\nLa tercera temptació és fer un gran espectacle de nosaltres mateixos en les nostres accions religioses i caritatives per glorificar-nos. És fàcil de veure com aquells que criden als quatre vents les seves bones obres vers els altres i fan publicitat de la seva anomenada caritat per alimentar els pobres, en realitat només estan alimentant els seus propis egos. Ja tenen la seva recompensa. Aquesta temptació conté una presumpció semblant al que els psicòlegs descriuen com l’ “efecte Halo” per el qual les nostres verdaderes accions ens fan creure que són tan especials que ens podem prendre totes les llibertats sense conseqüències; que Déu ens protegirà i ens “guardarà” i ens evitarà qualsevol patiment. Aquesta és la mentida que hi ha darrere l’evangeli de la prosperitat, que promou el delme públic com a garantia i mitjà per obtenir el favor de Déu. De fet, Déu no ens promet que ens estalviarà el patiment, ni que enviés el seu Fill per destruir-lo, sinó que va venir a transformar-lo.\nAixò es destaca en el relat de Lluc sobre la transfiguració, que ens ofereix un detall únic sobre la presència de Moisès i Elies. A la seva conversa, només Lluc relata de què parlaven durant la reunió: la partença futura de Jesús a Jerusalem. Això està en el cor de la missió de Jesús i és l’antídot per a totes les temptacions cap a l’egoisme. De fet, cada moment és una nova elecció: seguir a Déu o seguir-nos a nosaltres mateixos. Novament és C. S. Lewis qui encertadament declara que al cap i a la fi només hi ha dos tipus de persones, aquelles que diuen a Déu “que es faci la teva voluntat” i aquells a qui Déu al final els diu “que es faci la teva voluntat”. La dificultat és que en escollir Deu, seguir Déu i fer la seva voluntat, tal com va fer Crist, hem d’escollir abraçar la creu.\nAixí com Jesús va haver de renyar a Sant Pere perquè li aconsellava que evités la creu del calvari, també nosaltres hem de reflexionar sobre el significat de la creu i el seu poder per revelar l’amor verdader. Benet XVI ens ajuda a comprendre que la creu en si mateixa revela l’essència de l’amor quan escriu que l’amor és “un èxode continu cap a l’interior que mira cap a dins, cap a la seva alliberació a través de l’entrega”. Això fa referència al nostre egoisme com a l’obstacle més gran per estimar amb autenticitat, que és fonamentalment un èxode de la nostra cobejança o manera de ser auto-referencial. El pecat en anglès es lletreja “s-i-n” perquè sempre té una “I” (jo) al mig. No és estrany que Maria el 2 de febrer de 2012 declarés “els vostres cors estan tancats i no m’escolten … Fills meus, l’orgull ha vingut a governar”.\nAquesta Quaresma és una oportunitat per desprendre’ns del nostre ego, orgull i egoisme. Com? Sortint del nostre interior i mirant cap a dins i superar així la temptació de viure només per a nosaltres mateixos i escollir, en canvi, fer un esforç conscient per buscar el bé de l’altre. Això és paral·lel al viatge de l’èxode en el que Moisès va guiar els hebreus des de l’esclavitud cap a la llibertat. Això prefigura la llibertat més gran cap a la qual Jesús ens guia, és a dir, la llibertat de l’esclavitud del pecat. Maria va dir, una vegada, el 25 de febrer de 2007, que “El Pare celestial desitja alliberar-vos a cadascun de vosaltres de l’esclavitud del pecat”. Aquesta és la bona nova que Jesús va venir a anunciar, que quan renunciem a nosaltres mateixos és quan ens trobem a nosaltres mateixos, és morint que vivim. Aquest és el camí perquè cadascun de nosaltres descobrim una vida nova, una vida verdadera, una vida eterna, no només al cel sinó també a la terra. Així estem convidats a gaudir d’una fecunditat que mai no hauríem imaginat.


El jutge retira el passaport al monitor de judo acusat d'abusos sexuals\nLi atribueix diversos delictes d'abús sexual, tot i que el deixa en llibertat provisional\n2 min. Palma 27/06/2019 11:27\n651x366 Passa a disposició judicial el monitor de judo acusat d'abusos sexuals Passa a disposició judicial el monitor de judo acusat d'abusos sexuals\nUn Jutjat d'Instrucció de Manacor ha ordenat la llibertat provisional per al professor de judo acusat d'abusas sexualment d'alumnes seus, però li ha retirat el passaport i li ha imposat l'obligació de comparèixer als jutjats cada quinze dies. El jutge li atribueix diversos delictes d'abús sexual, segons ha informat el Tribunal Superior de Justícia de les Balears (TSJIB).\nL'home, de 43 anys, va ser detingut el dimarts per la Guàrdia Civil per atemptar contra la llibertat sexual de diversos menors de 16 anys a Son Servera i a Sa Coma, de Sant Llorenç, després de l'interposició d'onze denúncies.\nFa més de dos anys ja hi havia sospites contra el professor de judo detingut, segons fonts amb accés a la investigació del cas. Ni la Conselleria de Serveis Socials ni tampoc l'Institut Mallorquí d'Afers Socials (IMAS), els dos organismes de l'administració pública que treballen amb menors, no tenen constància d'aquestes sospites. No obstant això, la Guàrdia Civil creu que els abusos començaren fa uns deu anys i no descarta que la detenció comporti noves denúncies.\nSegons fonts pròximes a la investigació, les víctimes eren majoritàriament d'escàs poder adquisitiu. Presumptament, el detingut ho va aprofitar per guanyar-se la confiança dels menors, als quals feia regals cars com telèfons mòbils, viatges i sopars, entre d'altres. Són aquesta mena de regals els que varen aixecar sospites ara fa més de dos anys. Tot i això, com que no es va arribar a fer cap denúncia, no es va fer cap actuació policial; si n'hi hagués hagut alguna, el cas s'hauria investigat.


JOVESTIU 2020 – Joves de Castelldefels\nEl Kasal de Joves de Castelldefels torna el 6 de Juliol amb MOLTS tallers i, a més, gratuïts!\nSi tens entre 12 i 18 anys i vols apuntar-te a qualsevol taller del Jovestiu només has d’omplir aquest formulari.\nSi t’interessa més d’un taller no et preocupis, et pots apuntar a tots els que vulguis!\nCada tarda farem dues tandes de dos tallers diferents i simultanis, una a les 17h i una altra a les 19h perquè, respectant les mesures de prevenció pel COVID-19, totes les persones interessades pugueu assistir als tallers que vulgueu!\nAquests són els nostres tallers:\nProfessora: Sandra Di Maio de Diviertt\nGaudeix de la part divertida del teatre amb improvisacions i jocs teatrals que et faran trencar pors i millorar les teves tècniques comunicatives.\nProfessor: Pedro Jiménez\nIniciació al Break-Dance amb les primeres postures i tècniques que has d’aprendre per controlar aquest ball.\nDIBUIX PER FER TATUATGE\nProfessora: Sara Montilla\nT’agrada dibuixar? Vols ser tatuador o tatuadora? El primer pas és aprendre a fer dissenys i conèixer el món en mans d’una professional com la nostra professora Sara. Ella t’explicarà els passos que has de seguir per treballar en aquest ofici.\nProfessor: Ivan Martínez\nCuidar el nostre cos és molt important. A aquest taller aprendràs a fer exercici i alimentar-te per a millorar la teva condició física, musculatura i salut\nCada vegada aquest ball coreà està més de moda. Vine a aprendre a ballar-lo i a divertir-te!\nProfessor: Mister Sutra\nEl rap és un art que requereix tècnica i molta pràctica. En aquest taller aprendràs trucs per improvisar i compondre les teves pròpies cançons amb rima i contingut.\nProfessor: Pepo Lòpez\nAprèn a tocar la guitarra! No importa el nivell que tinguis, el taller s’adaptarà a tu!\nEn aquest taller podràs aprendre la tècnica que s’amaga darrere del graffiti, una expressió artística urbana que es troba al abast de tothom i pot generar obres d’art espectaculars.\nTWERK (no mixte)\nAquest taller està enfocat només a les dones. Aprèn a controlar el teu cos i a sentir-te lliure amb ell. Només tu ets la que decideix què vols ballar sense importar-te allò que pensaran els altres. No tinguis por i apunta’t a aquest taller!\nProfessor: Tennis Taula Castelldefels\nAquest taller s’adequa als nivells dels usuaris. Aprèn les tècniques d’aquest esport i gaudeix fent competicions contra els teus companys!\nSi teniu qualsevol dubte contacteu amb nosaltres a través del nostre whatssap: 600 92 96 52 o a través de les xarxes socials: Instagram, Facebook…\nLes inscripcions ja estan obertes, us estarem esperant!\nLes activitats seguiran els següents protocols sempre d’acord amb la normativa vigent:\nAls espais no es facilitarà cap programa en paper. La informació estarà únicament disponible en línia.\nRecorda que a tots el espais cal mantenir una distància de seguretat entre persones de 2 metres.\nL’accés i el desallotjament dels espais es farà de manera esglaonada. Caldrà seguir sempre les senyalitzacions i indicacions del personal de l’espai.\nSi penses que pots tenir símptomes del covid-19 o has estat en contacte amb algú diagnosticat del virus, queda’t a casa. Segur que tenim l’oportunitat de retrobar-nos ben aviat.


Procés | Evolució del Comerç Internacional\nEvolució del Comerç Internacional\nLa tasca consisteix en saber respondre i raonar les següents preguntes: - Com ha afectat la crisi del deute al comerç mundial? - A afectat a tots els països per igual? - Han augmentat les mesures proteccionistes? - El cas del comerç d'Espanya i en concret Catalunya, segueix la tendència mundial?\nUs heu d’organitzar en grups de quatre persones.\n- Primera fase: Cada membre, de manera individual, haurà de recopilar les estadístiques’ d’un d’aquests quatre objectes d’estudi durant el període 2007-2011. Acordeu inicialment què farà cada membre.\n1.- Evolució del PIB, comerç real de mercaderies i serveis a nivell mundial.\n2.- Evolució del comerç real de mercaderies per Europa, USA,, Xina i les economies emergents.\n3.- Evolució del comerç real de mercaderies i serveis per Espanya i Catalunya\n4.- Evolució mundial de les mesures proteccionistes.\ni fer un resum interpretant les principals característiques de les dades que s’han analitzat.\n- Segona fase: Com que el treball final ha de ser en equip, haureu de fer una reunió conjunta on cada membre aportarà la informació que ha trobat. A continuació, amb l’ajut d’els coneixements econòmics que disposen tots els membres, s’elaborarà un informe final on es resoldran, de manera raonada, les quatre qüestions plantejades a la Tasca, tenint en compte les estadístiques recollides per cada membre del grup, i una reflexió del resultat obtingut.\n-Tercera fase: Presentació a classe de l’informe on cada membre haurà d’exposar i raonar una de les qüestions plantejades. Podeu fer servir presentacions gràfiques (PPoint, Prezi…) o videogràfiques (Youtube…).\nRecursos on trobar informació sobre:\n• les dades de comerç a nivell mundial: <http://www.wto.org/spanish/res_s/stati_s/statis_s.htm>\n• les dades de comerç a nivell europeu i espanyol: <http://www.icex.es>; <http//datacomex.comercio.es>\n• les dades de comerç a nivell de Catalunya: <http://www.idescat.cat>


El "sí" a la independència s'imposa a Esparreguera amb gairebé un 91%\nEsparreguera s'ha avançat un dia a les més de 200 ciutats i pobles que aquest diumenge participen en la tercera onada de consultes sobre la independència de Catalunya. El resultat ha estat l'esperat, el "sí" s'ha imposat per gairebé un 91% dels vots. La participació, discreta, del 16%. El canvi de data s'ha fet per no coincidir amb la representació de la tradicional "Passió". El referèndum també ha arribat aquest dissabte fora de les fronteres catalanes, concretament a Irlanda.\n24/04/2010 - 23.30 Actualitzat 09/04/2011 - 13.21\nUn 90,86% dels ciutadans que han participat en la consulta sobre la independència d'Esparreguera han votat que "sí". Han estat, en total, 2.605 de les 2.872 persones que s'han acostat a les urnes. El "no" ha obtingut un 6,56% dels vots, mentre que un 2,58% dels votants ho ha fet en blanc, i un 0,17% han estat declarats vots nuls.\nL'organització de la consulta, Esparreguera Decideix! s'ha felicitat pel que ha considerat un "èxit" i ha lamentat el boicot del PSC, el PP i un grup local a la consulta. La participació s'ha situat, finalment, en el 15,83%. Més de 18.000 habitants d'aquest municipi podien votar als sis espais que la plataforma organitzadora havia habilitat.\nEsparreguera ha avançat la votació per evitar que coincideixi amb la representació de "La Passió", que es fa aquest diumenge, i en la qual participen molts habitants del municipi. Malgrat que el dia oficial per votar era dissabte, des del 13 d'abril s'ha fet una votació anticipada amb urnes mòbils situades a diferents barris del municipi.\nVotacions també a Dublín\nUn total de 79 catalans residents a Irlanda han participat aquest dissabte a la consulta celebrada a Dublín. La taula de votació estava situada a l'emblemàtic edifici de correus. Del total de 79 vots, el 93,7% han estat favorables al "sí" a la independència de Catalunya. Els organitzadors de la consulta, la plataforma Irlanda Decideix!, consideren que la consulta ha estat "tot un èxit" i asseguren que la participació s'ha situat dins de les expectatives per una comunitat petita resident a l'exterior. A banda d'organitzar el referèndum, els catalans residents a Irlanda també han recollit signatures per demanar al Parlament que organitzi una consulta oficial.\nTambé han votat un grup de catalans que viuen a Irlanda que ha decidit mobilitzar-se i que, curiosament, fan el recompte de vots en un pub.\nMés de 200 municipis participen en les consultes sobiranistes\nDesprés de les consultes del 14 de desembre del 2009 i del 28 de febrer d'enguany, aquest diumenge serà el torn de la resta de municipis, que es poden consultar al web de la coordinadora. Destaca la presència de Girona i Lleida, i també la de 15 capitals de comarca, com ara Valls, Reus, Tremp, Olot o Manresa, i municipis amb més de 10.000 habitants. Abans dels referèndums oficials, ja s'ha recollit el vot anticipat.\nLes consultes independentistes volen fer el salt a tot el territori\nJusto Molinero reclama el dret a decidir\nCiU i ERC donen suport a les consultes independentistes\nFan les paus i neguen fissures\nPreparant la tercera onada de consultes\nCrònica de Josep Ferrer


El Dr. Joaquín Arribas, nou director de Recerca del PSMAR i director de l’IMIM - Notícies - IMIM Institut Hospital del Mar d'Investigacions Mèdiques\n20/01/2020 - Informació institucional\nEl Dr. Joaquín Arribas, nou director de Recerca del PSMAR i director de l’IMIM\nDr. Joaquín Arribas. Imatge: VHIO\nJoaquín Arribas és Professor de recerca ICREA al Vall d'Hebron Institut d'Oncologia (VHIO) i director científic del CIBERONC. Va finalitzar els seus estudis de Bioquímica a la Universidad Autónoma de Madrid (1987) on posteriorment va treballar en la regulació de les activitats catalítiques del proteasoma i es va doctorar en Biologia (1991). Patrocinat per una beca del Ministerio de Educación y Ciéncia, es va incorporar al Memorial Sloan-Kettering Cancer Center de Nova York (EUA) com a becari postdoctoral amb Joan Massagué (1992-96), amb qui va treballar en el processament proteolític de factors de creixement transmembrana. L'any 1997 es va incorporar al Departament de recerca oncològica de l'Hospital Vall d'Hebron de Barcelona i des de llavors ha dirigit el grup de recerca Factors de Creixement.\nL'any 2010 va ser nomenat director del programa d'investigació preclínica de VHIO i l'any 2017 director científic del CIBERONC. La seva recerca ha estat reconeguda pel Premi EMBO Young Investigator Program, Beckman Coultek Award al millor investigador espanyol en Bioquímica i Biologia Molecular.\nEl Dr. Arribas s'incorporarà com a director de Recerca del PSMAR i director de l'IMIM durant el mes de febrer de 2020, tot i que seguirà vinculat al VHIO on el seu grup de recerca té projectes en marxa, alguns recentment iniciats i altres de llarg recorregut. La nova responsabilitat que el Dr. Arribas assumeix servirà per estrènyer els llaços entre els professionals de l'IMIM, el PSMAR i el VHIO i pot contribuir a reforçar la posició de Barcelona com a referència internacional en investigació biomèdica.\nCal destacar que el Dr. Arribas ha estat president del Scientific Advisory Board de l'IMIM des de 27 de juny de 2018 i per tant coneix bé la nostra Institució.\nLa Direcció del PSMAR agraeix al Dr. Jordi Martínez Roldan, director d'Innovació i Transformació Digital del PSMAR, l'assumpció transitòria de les funcions de la Direcció de Recerca durant aquests darrers mesos, i dona la benvinguda al Dr. Arribas.


El Consell de l'Advocacia Catalana demana la llibertat dels presos abans del judici La República\nEl Consell de l’Advocacia Catalana demana la llibertat dels presos abans del judici\nEl nou president del Consell de l’Advocacia Catalana, Ignasi Puig, ha opinat aquest divendres que els presos haurien d’estar lliures o en règim de “semillibertat” durant el judici, que ha […]\nEl nou president del Consell de l’Advocacia Catalana, Ignasi Puig, ha opinat aquest divendres que els presos haurien d’estar lliures o en règim de “semillibertat” durant el judici, que ha qualificat de “polític”. De fet, al seu parer, resulta “obvi” que en aquest cas hi ha hagut un “abús de la presó preventiva”. En declaracions a Catalunya Ràdio, Puig ha dit que confia que les defenses “aniran desmuntant el fals relat que han volgut vendre des de determinats llocs”. En tot cas, ha constatat que el judici serà “una campanya política completa, un míting”, ja que les eleccions municipals i europees estan a prop.\nEn preguntar-li si creu que la sentència ja està escrita, ha dit que té “l’esperança que la justícia encara pot ser justa”. També ha mostrat la seva confiança en els advocats de les defenses, que són “els millors professionals”.\nPuig ha explicat que “fàcilment” el Consell de l’Advocacia Catalana enviarà observadors al judici, una proposta que han fet les comissions de drets humans i que ara s’ha d’estudiar, sobretot des del punt de vista logístic. En qualsevol cas, ha opinat que hi ha d’haver observadors internacionals i la “màxima transparència”, perquè “la justícia espanyola s’hi juga molt, la seva credibilitat davant dels països més avançats”.


Bolquers tot en un - Ecologia i família\nBolquers tot en un\nEls bolquers tot en un es composen d'un cobertor i un absorbent que es pot separar per fer més curt el temps d'assecat. Normalment són pràctics i econòmics perquè el cobertor es pot reutilitzar fins que s'embruta o fa pudor amb altres absorbents que es compren per separat.\nPop-in nova generació\nEl bolquer Pop-in és un bolquer tot en un amb els absorbents de bambú. És un bolquer unitalla (dels 3kg als 16kg) molt complet, ja que inclou dos absorbents que s’enganxen al cobertor i entre ells mitjançant clips. A més, les anomenades barreres antifugues a la zona de les cames ajuden a la contenció del pipí dins el bolquer evitant que la humitat traspassi a la roba.\nEl cobertor és impermeable, transpirable i molt suau al tacte.\nEls absorbents de bambú garanteixen les propietats antibacterianes d’aquesta planta, que creix ràpidament sense necessitat d’utilitzar pesticides, i ofereixen una gran suavitat i transpirabilitat per la pell del nostre nadó.\nPer tal d’augmentar l’absorbència del bolquer es pot adquirir a banda un absorbent de nit, que s’embolica als altres dos garantint més hores de contenció.\nLa nova versió ha millorat els següents aspectes:\ncintura més àmplia\nels snaps actuals són substituïts per snaps plans, fent el bolquer més fi i evitant que es puguin clavar\nel velcro de l'esquena desapareix, eliminant així la possibilitat de frecs indesitjats\nel velcro per evitar que es faci malbé la roba a la rentadora queda amagat a la solapa del bolquer\nla solapa de l'esquena es fa més àmplia i amb goma, d'aquesta manera no hi ha manera que l'absorbent surti\nla goma de l'esquena de l'absorbent base desapareix per fer el bolquer més fi.\nAVÍS: els pop-in nova generació no són compatibles amb els absorbents de versions anteriors.\nLion 23,75 € Mapatxe 23,75 € Cèrvol 23,75 € Blau flúor 23,75 € Lila flúor 23,75 € Groc 23,75 € Taronja flúor 23,75 € Verd flúor 23,75 € Blau fort 23,75 € Pack de 10+3absorbents de nit+bossa impermeable+rotllo forros un sol ús 204,00 €\nPack Pop-in Recent Nascut\nNova Generació pop in V2 per a nadons . De 2-5,5 kg amb interior de soja . Absorbents fins i fàcils de canviar , el cobertor es neteja fàcilment i es pot reutilitzar si no està brut .\nEl pack conté 6 cobertors i 10 absorbents.\nA prova de fuites gràcies a la seva generosa barrera antifugues i ajustament perfecte.\nDe fàcil neteja i menor temps d'assecat gràcies a que els absorbents es poden separar del cobertor. Tindràs tota l'absorció que necessites en un bolquer fi i que amb prou feines fa embalum .\nEls bolquers pop in de nadó s'ajusten perfectament als més petits. Pop- in usa fermalls a pressió plans perquè el bolquer resulti més còmode .\nLes ales elàstiques proporcionen un ajustament suau i perfecte , les seves àmplies barreres antifugues , l'extra-suau elàstic a l'esquena i entre cama ofereixen una perfecta protecció contra les fuites .\nEls absorbents de soja s'uneixen al cobertor mitjançant un snap fent més fàcil el canvi d'absorbents i la neteja . El seu cobertor és suau com el cotó però totalment impermeable , extremadament fàcil de netejar i de ràpid assecat . La seva forma de mitja lluna a la cintura evitarà que el bolquer toqui el cordó umbilical .\nEl rentat es realitza a la rentadora , sense necessitat de deixar en remull o de rentar a mà . Instruccions del seu ús i cura a l'interior de cada bolquer o pack de bolquers pop in .\nEls bolquers Pop in han rebut el guardó al millor bolquer ecològic dels Premis TodoPapas 2012


Intervenen 80.000 euros ocults en un equipatge a l'aeroport del Prat\nLa Guàrdia Civil i de l'Agència Tributària han intervingut un total de 79.995 euros que estaven ocults en l'equipatge d'un ciutadà de Gàmbia que va aterrar en un vol procedent de Finlàndia sense haver declarat els diners.\nper Redacció divendres, 10 de març 2017 - 16:23h\nImatge dels diners intervinguts | Guàrdia Civil\nAgents de la Guàrdia Civil i de l'Agència Tributària han intervingut a l'Aeroport de Barcelona-El Prat un total de 79.995 euros que estaven ocults en l'equipatge d'un ciutadà de Gàmbia que va aterrar en un vol procedent de Finlàndia sense haver declarat els diners. El propietari de la maleta, de 22 anys, nacionalitat gambiana i resident a Itàlia, no havia declarat els diners a les Oficines de Duanes ni en els llocs habilitats per l'Administració Duanera, segons ha informat la Guàrdia Civil en un comunicat.\nEls agents van instruir una acta per la presumpta comissió d'una infracció administrativa de la Llei de prevenció del blanqueig de capitals i del finançament del terrorisme. La Guàrdia Civil ha ingressat els diners intervinguts en el compte d'una entitat bancària determinada per a aquestes intervencions a la disposició de la Secretaria de la Comissió de la Prevenció del Blanqueig de Capitals. Segons la Benemèrita, es tracta d'una de les majors intervencions de diners d'entrada a Espanya detectades en els últims mesos a l'Aeroport de Barcelona-El Prat.\nLa nova peça de roba que causa furor entre les famoses\nALERTA: Així seran els nous bitllets de 50€


Enhorabona, has trobat la millor oferta per Salomon Essential. A trekkinn trobaràs el millor equipament esportiu de muntanya. I també podràs rebre els millors consells i recomanacions del nostre equip d’experts en muntanya. Posem al teu abast tota la informació dels productes, característiques tècniques, opinions d’altres clients, etc. perquè puguis escollir exactament el producte que necessites. I et facilitem varis filtres perquè comparis les ofertes en milers de productes de Jaquetes.